Diari Oficial de la Generalitat Valenciana


Sumari del DOGV 8251, del 09-03-2018 (2018/2478)

DECRET 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.
------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2018/02/23/14/dof/vci/html**

### Dades del document

Número de DOGV
:   8251

Data del DOGV
:   09-03-2018

Secció del DOGV
:   I. DISPOSICIONS GENERALS

Número del document
:   2018/2478


Data del document
:   23-02-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació
    * reglament intern
    * administració regional
    * organització administrativa

DECRET 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives. [2018/2478]  
Índex  
Preàmbul  
Títol I. Disposicions generals  
Article 1. Competències de la Vicepresidència i Conselleria d'Igualtat i Polítiques Inclusives  
Article 2. Òrgans superiors, centres directius i nivell administratiu  
  
Títol II. Estructura i competències o funcions dels òrgans superiors, directius i serveis centrals del departament  
Capítol I. Persona titular de la Vicepresidència i Conselleria d'Igualtat i Polítiques Inclusives  
Article 3. Competències de la persona titular de la Vicepresidència i Conselleria d'Igualtat i Polítiques Inclusives  
Article 4. Gabinet de la persona titular de la Vicepresidència i Conselleria d'Igualtat i Polítiques Inclusives  
Article 5. Consell de Direcció  
Article 6. Les substitucions  
Capítol II. Secretaria Autonòmica de Serveis Socials i Autonomia Personal  
Secció primera. Secretaria Autonòmica de Serveis Socials i Autonomia Personal  
Article 7. Secretaria Autonòmica de Serveis Socials i Autonomia Personal  
Secció segona. Direcció General de Serveis Socials i Persones en Situació de Dependència  
Article 8. Direcció General de Serveis Socials i Persones en Situació de Dependència  
Article 9. Nivell administratiu de la Direcció General de Serveis Socials i Persones en Situació de Dependència  
Secció tercera. Direcció General de Diversitat Funcional  
Article 10. Direcció General de Diversitat Funcional  
Article 11. Nivell administratiu de la Direcció General de Diversitat Funcional  
Capítol III. Secretaria Autonòmica d'Inclusió i de l'Agència Valenciana de la Igualtat  
Secció primera. Secretaria Autonòmica d'Inclusió i de l'Agència Valenciana de la Igualtat  
Article 12. Secretaria Autonòmica d'Inclusió i de l'Agència Valenciana de la Igualtat  
Secció segona. Direcció General d'Inclusió Social  
Article 13. Direcció General d'Inclusió Social  
Article 14. Nivell administratiu de la Direcció General d'Inclusió Social  
Secció tercera. Direcció General de l'Institut Valencià de les Dones i per la Igualtat de Gènere  
Article 15. Direcció General de l'Institut Valencià de les Dones i per la Igualtat de Gènere  
Article 16. Nivell administratiu de la Direcció General de l'Institut Valencià de les Dones i per la Igualtat de Gènere  
Secció quarta. Direcció General de l'Agència Valenciana d'Igualtat en la Diversitat  
Article 17. Direcció General de l'Agència Valenciana d'Igualtat en la Diversitat  
Article 18. Nivell administratiu de la Direcció General de l'Agència Valenciana d'Igualtat en la Diversitat  
Secció cinquena. Direcció General d'Infància i Adolescència  
Article 19. Direcció General d'Infància i Adolescència  
Article 20. Nivell administratiu de la Direcció General d'Infància i Adolescència  
Capítol IV. Delegació del Consell per al Model Social Valencià  
  
Article 21. Delegació del Consell per al Model Social Valencià  
  
Capítol V. Sotssecretaria  
Article 22. Sotssecretaria  
Article 23. Secretaria General Administrativa  
Article 24. Subdirecció General del Gabinet Tècnic  
Article 25. Subdirecció General de Planificació, Ordenació, Avaluació i Qualitat  
Capítol VI. Direcció General de Coordinació Institucional de la Vicepresidència  
Article 27. Oficina de Suport a la Portaveu  
Article 28. Oficina del Secretariat del Consell  
Títol III. Organització territorial  
Article 29. Direccions territorials  
Article 30. Atribucions de la directora o director territorial  
Article 31. Funcions de la directora o director territorial  
Article 32. Estructura de les direccions territorials d'Igualtat i Polítiques Inclusives  
Article 33. De la facultat de resoldre els expedients  
Article 34. Suplència  
Disposicions addicionals  
Primera. Altres unitats administratives  
Segona. Comissió Delegada del Consell d'Inclusió i Drets Socials  
  
Disposicions transitòries  
Primera. Règim transitori de les unitats i llocs de treball de nivell administratiu  
Segona. Règim transitori IVASS  
Disposició derogatòria  
Única. Derogació normativa  
Disposicions finals  
Primera. Desplegament  
Segona. Entrada en vigor  
  
  
Preàmbul  
  
El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, modificat pel Decret 10/2015, de 7 de juliol, va crear la Vicepresidència i Conselleria d'Igualtat i Polítiques Inclusives.  
  
En desenvolupament de l'esmentat decret, es va dictar el Decret 103/2015, de 7 de juliol, del Consell, que establia l'estructura orgànica bàsica de la Presidència i de les conselleries de la Generalitat i, conseqüentment, el Decret 152/2015, de 18 de setembre, del Consell, pel qual s'aprovava el Reglament orgànic i funcional de la Vicepresidència i Conselleria d'Igualtat i Polítiques Inclusives. Posteriorment, es va modificar el Decret 103/2015, de 7 de juliol, del Consell, pel Decret 100/2016, de 4 d'agost, del Consell i pel Decret 161/2016, de 28 d'octubre, del Consell, sense alterar les competències del departament però sí que es va alterar l'estructura i, conseqüentment, es va aprovar el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
Atès que s'ha modificat de nou el Decret 103/2015 pel Decret 188/2017, d'1 de desembre, del Consell, de modificació del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
  
Atès que s'han assumit competències estatals en matèria de gestió de les subvencions relacionades amb les quantitats destinades a finalitats socials en l'Impost de la Renda de les Persones Físiques, totes aquestes modificacions normatives de l'estructura bàsica de la Generalitat palesen la necessitat d'aprovar un nou Reglament orgànic i funcional de la Vicepresidència i Conselleria d'Igualtat i Polítiques Inclusives, per tal d'adaptar el seu organigrama i funcionament a la nova estructura, actualitzar-la i dotar-la dels instruments per a afrontar, d'una manera més eficient, les competències assignades i les problemàtiques específiques que poden sorgir en el context actual.  
Per tot això, de conformitat amb el que estableixen els articles 28.f i 64 de la Llei 5/1983, de 30 de desembre, del Consell, a proposta de la vicepresidenta i consellera d'Igualtat i Polítiques Inclusives i amb la deliberació prèvia del Consell, en la reunió del dia 23 de febrer de 2018,  
  
  
DECRETE  
  
Títol I  
Disposicions generals  
  
Article 1. Competències de la Vicepresidència i Conselleria d'Igualtat i Polítiques Inclusives  
La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials, dependència, persones amb diversitat funcional, famílies, majors, menors, adopcions, joventut, dones, igualtat, migracions i voluntariat social. Així mateix, exercirà de portaveu del Consell i de secretària d'aquest.  
  
Article 2. Òrgans superiors, centres directius i nivell administratiu  
  
1. Sota l'autoritat de la persona titular del departament, la Vicepresidència i Conselleria d'Igualtat i Polítiques Inclusives està integrada pels òrgans superiors i centres directius següents:  
a) Secretaria Autonòmica de Serveis Socials i Autonomia Personal.  
  
b) Secretaria Autonòmica d'Inclusió i de l'Agència Valenciana de la Igualtat.  
c) Delegació del Consell per al Model Social Valencià.  
d) Sotssecretaria.  
e) Direcció General de Coordinació Institucional.  
f) Direcció General de Serveis Socials i Persones en Situació de Dependència.  
g) Direcció General de Diversitat Funcional.  
h) Direcció General d'Inclusió Social.  
i) Direcció General de l'Institut Valencià de les Dones i per la Igualtat de Gènere.  
j) Direcció General de l'Agència Valenciana d'Igualtat en la Diversitat.  
k) Direcció General d'Infància i Adolescència.  
2. Adscrit a la Conselleria està l'Institut Valencià de la Joventut, IVAJ, que depén directament de la persona titular de la conselleria. El director o directora general de l'IVAJ assumeix les funcions de l'esmentat organisme autònom, amb rang de direcció general.  
3. El nivell administratiu de la Vicepresidència i Conselleria d'Igualtat i Polítiques Inclusives està constituït per totes les unitats dependents directament dels òrgans superiors i del nivell directiu.  
  
  
  
Títol II  
Estructura i competències o funcions dels òrgans superiors, directius i serveis centrals del departament  
  
Capítol I  
Persona titular de la Vicepresidència   
i Conselleria d'Igualtat i Polítiques Inclusives  
  
Article 3. Competències de la persona titular de la Vicepresidència i Conselleria d'Igualtat i Polítiques Inclusives  
1. La persona titular de la Vicepresidència i Conselleria d'Igualtat i Polítiques Inclusives és l'òrgan jeràrquic superior del departament i exerceix totes les atribucions conferides per la Llei del Consell, exerceix de portaveu del Consell i de secretària d'aquest, i com a vicepresidenta s'encarregarà dels assumptes que el president de la Generalitat li encomane que formen part de la competència d'aquest, en especial, la representació del Consell per a la defensa dels seus interessos dins i fora del territori de la Comunitat Valenciana. També exercirà qualsevol altra que li atorgue l'ordenament jurídic en l'àmbit competencial assignat a la Vicepresidència i Conselleria d'Igualtat i Polítiques Inclusives.  
2. Correspon a la persona titular de la Vicepresidència i Conselleria d'Igualtat i Polítiques Inclusives la presidència de l'Institut Valencià de la Joventut, IVAJ, i la presidència de l'Institut Valencià d'Atenció Social i Sanitària (IVASS).  
3. Sota la superior direcció de la persona titular, la Vicepresidència i Conselleria d'Igualtat i Polítiques Inclusives s'estructura en tres nivells: nivell superior, nivell directiu i nivell administratiu.  
4. Per raó de l'àmbit territorial en què s'exerceixen les atribucions, els òrgans de la Vicepresidència i Conselleria d'Igualtat i Polítiques Inclusives es classifiquen en serveis centrals i serveis territorials.  
  
Article 4. Gabinet de la persona titular de la Vicepresidència i Conselleria d'Igualtat i Polítiques Inclusives  
El Gabinet de la persona titular de la Vicepresidència i Conselleria d'Igualtat i Polítiques Inclusives és la unitat de suport, assessorament i assistència immediata a la persona titular del departament, de la qual depén directament.  
  
Article 5. Consell de Direcció  
1. El Consell de Direcció és l'òrgan col·legiat d'assessorament i assistència a la persona titular del departament en l'elaboració, coordinació i execució del programa d'actuacions del departament. Sota la seua presidència, el Consell de Direcció està integrat per les persones titulars de les secretaries autonòmiques, la sotssecretaria, les direccions generals i el gabinet de la persona titular de la Vicepresidència i Conselleria d'Igualtat i Polítiques Inclusives, que exercirà la secretaria de l'esmentat consell.  
2. A les sessions del Consell de Direcció podran assistir, a més, les persones responsables de les direccions territorials, serveis, centres, òrgans, unitats o ens adscrits al departament quan la persona titular del departament ho considere convenient.  
3. La persona titular del departament pot acordar, sempre que ho considere convenient, la constitució d'altres òrgans o comissions de caràcter consultiu i d'assessorament per a matèries concretes o assumptes específics amb la composició que en cada cas determine.  
  
Article 6. Substitucions  
1. En els casos d'absència o malaltia de la persona titular del departament serà aplicable el que disposa l'apartat 1.i de l'article 12 de la Llei del Consell. Fins que es resolga la substitució, les competències d'aquella com a titular del departament seran exercides temporalment per les persones titulars de les secretaries autonòmiques, seguint l'ordre relacional establit en l'article 2 del present reglament, a excepció de les competències que li corresponen com a membre del Consell.  
  
2. Per a la substitució de les persones titulars de les secretaries autonòmiques, sotssecretaria i direccions generals, s'aplicarà, igualment, l'ordre establit en l'esmentat article.  
3. El que estableixen els paràgrafs anteriors s'entén sense perjudici del que, si escau, dispose la persona titular del departament mitjançant una resolució.  
  
  
Capítol II  
Secretaria Autonòmica de Serveis Socials i Autonomia Personal  
  
Secció primera  
Secretaria Autonòmica de Serveis Socials i Autonomia Personal  
  
Article 7. Secretaria Autonòmica de Serveis Socials i Autonomia Personal  
1. Sota l'autoritat de la persona titular de la Vicepresidència i Conselleria d'Igualtat i Polítiques Inclusives, la Secretaria Autonòmica de Serveis Socials i Autonomia Personal és l'òrgan superior que assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de polítiques de serveis socials, direcció i execució de la política social, coordinació de les polítiques de promoció de l'autonomia personal i atenció a les persones en situació de dependència, a les persones amb discapacitat i majors.  
2. La Secretaria Autonòmica de Serveis Socials i Autonomia Personal està integrada per la Direcció General de Serveis Socials i Persones en Situació de Dependència i la Direcció General de Diversitat Funcional.  
3. La Secretaria Autonòmica de Serveis Socials i Autonomia Personal dirigirà, impulsarà i coordinarà les relacions institucionals per a la coordinació sociosanitària en l'àmbit de la seua competència, sense perjudici de les atribucions legals i reglamentàries d'altres òrgans de l'Administració de la Generalitat.  
4. Queda adscrita a la Secretaria Autonòmica de Serveis Socials i Autonomia Personal la unitat administrativa Oficina d'Estudis de Sistemes de Gestió i Relacions Sociosanitàries, amb rang de direcció de servei, a la qual corresponen les funcions següents:  
a) Coordinar i fomentar programes i centres sociosanitaris en l'àmbit de la secretaria autonòmica.  
b) Promoure les relacions amb altres centres directius o administracions per a la coordinació eficaç en política sociosanitària en l'àmbit de la de la secretaria autonòmica.  
c) Estudiar i coordinar la demanda de centres en l'àmbit de competències de la secretaria autonòmica.  
d) Realitzar estudis, plans i propostes dels sistemes de gestió de centres dins de l'àmbit de competències de la secretaria autonòmica i en col·laboració i sense perjudici de les competències de la sotssecretaria.  
  
e) Donar suport als ajuntaments en l'elaboració d'estudis de gestió de centres i serveis en l'àmbit de competències de la secretaria autonòmica per a la millora de la qualitat en la prestació.  
f) Analitzar, coordinar i executar les actuacions dirigides a la millora de la qualitat en la gestió de centres i prestació de serveis en l'àmbit de competències de la secretaria autonòmica i potenciar els canvis normatius necessaris, en col·laboració i sense perjudici de les competències de la sotssecretaria.  
  
  
Secció segona  
Direcció General de Serveis Socials   
i Persones en Situació de Dependència  
  
Article 8. Direcció General de Serveis Socials i Persones en Situació de Dependència  
1. La Direcció General de Serveis Socials i Persones en Situació de Dependència és el centre directiu dependent de la Secretaria Autonòmica de Serveis Socials i Autonomia Personal al qual corresponen les funcions en matèria de política de serveis socials; de formació i qualitat de vida; la proposta, programació i execució de les polítiques generals en matèria d'atenció a les persones en situació de dependència, i la participació activa de les persones majors en la societat.  
  
2. Corresponen a la direcció general les competències següents:  
a) Promoure els serveis socials públics de qualitat en tot el territori de la Comunitat Valenciana.  
b) Impulsar l'establiment d'instruments de coordinació en matèria de serveis socials entre les administracions públiques de la Comunitat Valenciana i tots els serveis adscrits o acreditats per aquesta direcció general.  
c) Dirigir i coordinar tècnicament i funcionalment, en les matèries de la seua competència, les actuacions de les direccions territorials.  
d) Coordinar, supervisar i avaluar els serveis socials de les corporacions locals.  
e) Promoure la integració dels serveis municipals d'atenció a la dependència dins dels equips dels serveis socials generals, el treball en xarxa dels equips de serveis socials tant generals com especialitzats, la integració dels equips, el treball coordinat i la derivació i seguiment dels programes o intervencions amb les persones.  
  
f) Promoure la transparència i fomentar la cultura de la participació en la gestió dels serveis socials articulant mecanismes de comunicació professional, organitzacional i ciutadana, garantint l'accés als serveis socials com a dret de ciutadania, removent els obstacles que impedisquen un tractament digne a les persones que ho requerisquen i promovent una atenció professional.  
g) Dissenyar, implantar i supervisar els protocols d'intervenció en matèria de serveis socials en coordinació amb les administracions implicades en el seu desenvolupament.  
h) Gestionar, en el marc de les seues competències, els serveis i els centres de serveis socials que siguen titularitat de la Generalitat.  
i) Prestar l'assistència tècnica als centres i als serveis, tant de caràcter públic com privat, que actuen en l'àrea funcional de la direcció general.  
j) Planificar, en coordinació amb la Direcció General de Diversitat Funcional, els recursos i serveis d'atenció a les persones en situació de dependència i els destinats a persones majors.  
k) Establir, programar i gestionar, en coordinació amb la Direcció General de Diversitat Funcional, els procediments destinats al reconeixement de la situació de les persones dependents, la gestió i supervisió dels serveis i prestacions que li corresponguen, incloent-hi l'elaboració dels programes individuals d'atenció des dels equips municipals.  
  
l) Supervisar i avaluar periòdicament, en coordinació amb la Direcció General de Diversitat Funcional, el funcionament del sistema d'atenció a la dependència en l'àmbit de la Comunitat Valenciana.  
  
m) Aportar a l'Administració general de l'Estat la informació necessària per a la recepció del nivell mínim de protecció garantit. Informar sobre el marc de cooperació interadministrativa amb l'Administració general de l'Estat, que es desenvoluparà per mitjà dels corresponents convenis, en els quals s'acordaran els objectius, els mitjans i els recursos per a l'aplicació dels serveis i les prestacions.  
  
n) Impulsar la formació en matèria de dependència de les persones professionals i cuidadores, en coordinació amb la Direcció General de Diversitat Funcional i amb la Sotssecretaria.  
o) Gestionar els centres especialitzats, centres de dia i d'atenció residencial per a persones majors de titularitat de la Generalitat, i també coordinar i supervisar la xarxa de centres especialitzats, centres de dia i d'atenció residencial per a persones majors de la Comunitat Valenciana la titularitat dels quals no siga de la Generalitat, en col·laboració amb la sotssecretaria.  
p) Elaborar programes i executar mesures orientades a fomentar la participació activa dels majors en la societat, i també programes d'envelliment actiu per a persones majors.  
q) Gestionar els concerts, subvencions i altres prestacions econòmiques en matèria de la seua competència.  
r) Supervisar les actuacions relatives als serveis i als centres en l'àmbit de les seues competències, incloent-hi els tràmits d'autorització d'aquests, i també l'exercici de la facultat sancionadora, sense perjudici de les funcions que té assignades la sotssecretaria.  
s) Portar el seguiment de l'execució dels expedients de contractació en l'àmbit de les seues competències.  
t) Elaborar els documents tècnics, les instruccions i els procediments necessaris per a aconseguir coherència i coordinació entre tots els programes i actuacions de la direcció general.  
u) Executar qualsevol altra funció que li assignen els titulars dels òrgans dels quals depenga jeràrquicament, en matèries del seu àmbit d'actuació funcional.  
  
Article 9. Nivell administratiu de la Direcció General de Serveis Socials i Persones en Situació de Dependència  
1. De la Direcció General de Serveis Socials i Persones en Situació de Dependència depén la Subdirecció General de Serveis Socials i Persones en Situació de Dependència, la comesa de la qual és la coordinació, gestió i execució de les polítiques establides per la direcció general, i servir-se de les unitats administratives que en depenen. Igualment exercirà les facultats que li delegue o encomane expressament la direcció general.  
2. Aquesta subdirecció general s'estructura en els serveis següents:  
  
2.1. Servei de Coordinació de Serveis Socials Generals, al qual corresponen les funcions següents:  
a) Planificar i coordinar la xarxa d'atenció primària de serveis socials en les corporacions locals.  
b) Ordenar i definir les característiques i el contingut dels programes i les prestacions bàsiques de serveis socials.  
c) Dissenyar, implantar i supervisar els protocols d'intervenció en matèria de serveis socials. Homogeneïtzar protocols d'actuació, valoració i baremació de serveis, prestacions i recursos de l'administració pública amb competència en serveis socials.  
d) Executar, fer el seguiment i avaluar els projectes que s'emmarquen dins dels programes de prestacions bàsiques de serveis socials que puguen ser promoguts per altres administracions públiques, o en col·laboració amb aquestes.  
e) Coordinar amb la resta d'administracions públiques els protocols d'accés de les persones usuàries al sistema valencià de serveis socials.  
  
f) Coordinar les actuacions relatives als centres socials.  
g) Promoure la coordinació i integració dels serveis municipals d'atenció a persones i famílies i als diferents col·lectius d'atenció (diversitat, dependents, majors, situacions de vulnerabilitat, etc.).  
  
h) Coordinar la implantació del sistema d'informació d'usuaris de serveis socials (SIUSS) i la seua ampliació com a instrument de treball per a la intervenció social.  
i) Coordinar amb l'Administració general de l'Estat la gestió de les prestacions bàsiques.  
j) Coordinar amb les entitats locals, la implantació del Servei d'Ajuda a Domicili, tant el destinat a casos socials com el derivat de l'aplicació de la llei de dependència.  
k) Les altres que, en el marc del seu àmbit funcional, li encomane la direcció general  
2.2. Servei Integral d'Atenció a Persones en Situació de Dependència, al qual corresponen les funcions següents:  
a) Establir, programar, gestionar i simplificar els procediments d'informació, accés, valoració i reconeixement de la situació de dependència, en coordinació amb els equips de serveis socials generals.  
  
b) Ordenar el procediment administratiu de dependència fins a la fase de proposta del programa individual d'atenció, i supervisar l'aplicació correcta d'aquest, i facilitar-hi l'accés a la ciutadania i als professionals que el gestionen  
c) Dissenyar i definir les característiques i el contingut de la cartera de serveis i prestacions recollides en la legislació sobre dependència.  
d) Planificar i coordinar els recursos i serveis de promoció de l'autonomia personal i atenció a les persones en situació de dependència en l'àmbit de la Comunitat Valenciana.  
e) Impulsar la formació en matèria de dependència de les persones professionals i cuidadores, en col·laboració amb la Direcció General de Planificació, Ordenació, Avaluació i Qualitat.  
f) Establir els mecanismes de coordinació amb els diferents serveis socials i sanitaris en la prestació dels programes i serveis en l'àmbit de la dependència.  
g) Supervisar la documentació que es reba en la conselleria en matèria de dependència, i també el requeriment, si escau, de la documentació necessària per a tramitar-la.  
h) Elaborar la normativa i les instruccions necessàries per al desplegament i l'aplicació correctes de la Llei 39/2006, de 14 de desembre, de promoció de l'autonomia personal i atenció a les persones en situació de dependència, en l'àmbit de les seues competències, en col·laboració amb el Servei de Prestacions i Relacions Administratives i el Servei de Procediments Especials i Serveis en Matèria de Dependència.  
i) Les altres que, en el marc del seu àmbit funcional, li encomane la direcció general.  
2.3. Servei de Prestacions i Relacions Administratives, al qual corresponen les funcions següents:  
a) Establir, programar, coordinar i simplificar els procediments d'assignació, gestió i supervisió de les prestacions econòmiques a favor de les persones en situació de dependència derivades dels programes individuals d'atenció.  
b) Gestió i elaboració de les propostes de programa individual d'atenció en matèria de prestacions econòmiques de dependència.  
c) Gestió i resolució dels programes individuals d'atenció de prestacions econòmiques de dependència.  
d) Gestió de la comptabilitat i la tramitació administrativa de les resolucions de prestacions econòmiques de dependència i de la retroactivitat de persones dependents o dels seus hereus.  
e) Gestió comptable de les execucions de sentències del Tribunal Superior de Justícia de la Comunitat Valenciana i del pagament de drets reconeguts en procediments de responsabilitat patrimonial.  
f) Realitzar l'informe econòmic, en relació amb els expedients de responsabilitat patrimonial, derivats del funcionament de la conselleria en matèria de dependència.  
g) Aportar a l'Administració general de l'Estat la informació necessària per a la percepció del nivell mínim de protecció garantit.  
  
h) Tramitar les revisions del programa individual d'atenció per canvi de recurs, revisió de grau, canvi de persona cuidadora i les extincions del programa individual d'atenció per qualsevol causa prevista en la normativa jurídica.  
i) Certificar mensualment en l'Institut de Majors i Serveis Socials (IMSERSO) les altes, les baixes i les modificacions que es produïsquen en prestacions i serveis de dependència.  
j) Planificar, depurar i enviar dades al Sistema d'Informació del Sistema per a l'Autonomia i Atenció a la Dependència (SISAAD).  
k) Realitzar l'avaluació periòdica del funcionament de la competència d'atenció a la dependència en l'àmbit de la Comunitat Valenciana en col·laboració amb el Servei d'Atenció Integral a les Persones en Situació de Dependència  
l) Elaborar la normativa i les instruccions necessàries per al desplegament i l'aplicació correctes de la Llei 39/2006, de 14 de desembre, de promoció de l'autonomia personal i atenció a les persones en situació de dependència en relació amb les prestacions econòmiques, en col·laboració amb el Servei d'Atenció Integral a les Persones en Situació de Dependència i el Servei de Procediments Especials i Serveis en Matèria de Dependència.  
m) Les altres que, en el marc del seu àmbit funcional, li encomane la direcció general.  
2.4. Servei d'Envelliment Actiu i Centres, al qual corresponen les funcions següents:  
a) Elaborar programes i executar totes les mesures que s'orienten a fomentar la participació activa dels majors en la societat i previndre possibles situacions de dependència, per a afavorir la major autonomia i independència de les persones majors.  
b) Dissenyar i executar activitats culturals, formatives, lúdiques, d'oci i temps lliure adscrites a l'envelliment actiu, i també programes de cooperació social i convivència dirigits a la integració social de les persones majors, per mitjà de les entitats locals i associacions de majors i entitats socials en general i en coordinació amb aquestes.  
  
c) Gestionar i atendre la demanda de serveis d'atenció residencial, centres de dia i centres especialitzats d'atenció a persones majors.  
  
d) Assistir, coordinar i supervisar la gestió dels centres públics de persones majors adscrits a la direcció general.  
e) Garantir un nivell adequat de satisfacció dels usuaris i usuàries dels centres i dels serveis que s'hi presten, i en particular, elaborar plans de modernització de les infraestructures dels centres i l'establiment de criteris tècnics en matèria d'equipament d'aquests.  
  
f) Preparar i gestionar els concerts i programes de finançament de places residencials, centres de dia i centres especialitzats d'atenció a majors, i també de les subvencions per al manteniment d'aquests.  
  
g) Gestionar les subvencions adscrites a equipament, reforma i construcció de centres.  
h) Dissenyar i implantar programes sociosanitaris en els centres i el desenvolupament dels mecanismes de coordinació amb els serveis sanitaris.  
i) Fer el seguiment de les activitats dels centres públics per a atenció a persones majors i avaluar-les, i de la implantació de programes i plans de qualitat, i realitzar tasques de control en aquests.  
j) Elaborar les propostes dels projectes normatius i de convocatòries relatius a l'àmbit de les funcions atribuïdes.  
k) Les altres que, en el marc del seu àmbit funcional, li encomane la direcció general.  
2.5. Servei de Procediments Especials en Matèria de Dependència, al qual corresponen les funcions següents:  
a) Tramitar i resoldre els recursos dels usuaris i de les usuàries en relació amb el funcionament de l'administració respecte de la dependència.  
b) Tramitar i resoldre les queixes dels usuaris i de les usuàries en relació amb el funcionament de l'administració respecte de la dependència.  
c) Instruir i realitzar les corresponents propostes de resolució, en relació amb els expedients de responsabilitat patrimonial derivats del funcionament de la conselleria en matèria de dependència.  
d) Informar i resoldre les queixes del Sindic de Greuges i del Defensor del Poble que es tramiten en relació amb expedients derivats de la dependència.  
e) Tramitar i resoldre els expedients administratius de reconeixement de drets amb caràcter retroactiu a persones dependents o a hereus, si és el cas.  
f) Tramitar i resoldre el Servei de Teleassistència.  
g) Coordinació amb l'Advocacia de la Generalitat per a la tramitació i resolució de processos contenciosos derivats de la dependència.  
h) Elaborar la normativa i les instruccions necessàries per al desplegament i l'aplicació correctes de la Llei 39/2006, de 14 de desembre, de promoció de l'autonomia personal i atenció a les persones en situació de dependència, en l'àmbit de les seues competències, en col·laboració amb el Servei de Prestacions i Relacions Administratives i el Servei d'Atenció Integral a les Persones en Situació de Dependència.  
  
i) Les altres que, en el marc del seu àmbit funcional, li encomane la direcció general.  
  
  
Secció tercera  
Direcció General de Diversitat Funcional  
  
Article 10. Direcció General de Diversitat Funcional  
1. La Direcció General de Diversitat Funcional és el centre directiu dependent de la Secretaria Autonòmica de Serveis Socials i Autonomia Personal al qual corresponen les competències de proposta, programació i execució de les polítiques generals en matèria d'atenció a les persones amb discapacitat, de promoció de l'autonomia personal, com també la coordinació de centres propis, assistència social a persones amb malaltia mental crònica i equipament de centres.  
2. Corresponen a la direcció general les competències següents:  
a) Planificar, ordenar, coordinar i dirigir els recursos i els serveis d'atenció a les persones amb diversitat funcional tendents a facilitar la seua integració en la societat.  
b) Fomentar la realització d'activitats, serveis i programes tendents a millorar la qualitat de vida independent de les persones amb discapacitat o diversitat funcional. En particular, promoure les actuacions necessàries tendents a facilitar l'accessibilitat universal i prestar assistència tècnica als centres i serveis, tant de caràcter públic com privat, que actuen en l'àmbit de l'atenció a les persones amb diversitat funcional.  
  
c) Coordinar l'actuació de l'Institut Valencià d'Atenció Social i Sanitària (IVASS) i la resta d'òrgans públics d'atenció a les persones amb diversitat funcional.  
d) Prestar els serveis i gestionar els centres d'atenció a les persones amb diversitat funcional titularitat de la Generalitat.  
e) Gestionar els concerts, les subvencions i altres prestacions econòmiques en matèria de la seua competència.  
f) Trametre, proposar i gestionar els concerts socials amb les entitats d'iniciativa privada en el seu àmbit competencial.  
g) Portar el seguiment de l'execució dels expedients de contractació en l'àmbit de les seues competències.  
h) Supervisar les actuacions de les entitats destinades a l'atenció i promoció de les persones amb diversitat funcional.  
i) Coordinar l'actuació de l'atenció integral de les persones subjectes a tutela per la Generalitat, i protegir els interessos patrimonials de les persones incapacitades sotmeses a càrrecs tutelars de la Generalitat.  
  
j) Establir totes les accions que siguen necessàries amb les administracions locals, per a aconseguir una coordinació eficaç en polítiques socials de la seua àrea funcional.  
k) Dirigir i coordinar tècnicament i funcionalment, en les matèries de la seua competència, les actuacions de les direccions territorials.  
l) Establir directrius dels centres d'avaluació de la discapacitat.  
m) Promoure i establir línies de coordinació i actuació que possibiliten prestar l'atenció integral, social i sanitària necessària i adequada per a les persones amb diversitat funcional.  
n) Supervisar les actuacions relatives als serveis i centres en l'àmbit de les seues competències, incloent-hi els tràmits d'autorització d'aquests, i també l'exercici de la facultat sancionadora, sense perjudici de les funcions que té assignades la sotssecretaria.  
o) Executar qualsevol altra funció que li assignen els titulars dels òrgans dels quals depenga jeràrquicament, en matèries del seu àmbit d'actuació funcional.  
  
Article 11. Nivell administratiu de la Direcció General de Diversitat Funcional  
1. De la Direcció General de Diversitat Funcional depén la Subdirecció General de Persones amb Diversitat Funcional, la comesa de la qual és la coordinació, gestió i execució de les polítiques establides per la direcció general, i servir-se de les unitats administratives dependents d'aquesta. Igualment exercirà les facultats que li delegue o encomane expressament la direcció general.  
2. Aquesta subdirecció general s'estructura en els serveis següents:  
  
2.1. Servei de Gestió de Centres i Recursos per a Persones amb Diversitat Funcional, al qual corresponen les funcions següents:  
a) Gestionar la demanda i coordinar l'accés de les persones afectades per tot tipus de discapacitat i els recursos disponibles en l'àrea funcional de la direcció general.  
b) Desenvolupar les actuacions relatives a la inserció sociolaboral, socioeducativa i sociocultural de les persones amb diversitat funcional, en col·laboració amb altres conselleries i organismes.  
c) Realitzar actuacions orientades a garantir un adequat nivell de satisfacció de les persones usuàries dels centres i dels serveis que s'hi presten, elaborar plans de modernització de les infraestructures dels centres i establir criteris tècnics en matèria d'equipament d'aquests.  
  
d) Gestionar les subvencions destinades a equipament, reforma i construcció de centres.  
e) Assistir tècnicament, coordinar i supervisar la gestió dels centres públics de persones amb diversitat funcional adscrits a la direcció general.  
f) Elaborar i coordinar el seguiment dels convenis amb entitats d'atenció a persones amb diversitat funcional i, si escau, les subvencions als centres d'atenció social a les persones amb diversitat funcional.  
  
g) Elaborar les propostes dels projectes normatius i de convocatòries relatives a l'àmbit de les funcions atribuïdes.  
h) Les altres que, en el marc del seu àmbit funcional, li encomane la direcció general.  
2.2. Servei d'Atenció Social i Promoció de l'Autonomia Personal de les Persones amb Diversitat Funcional, al qual corresponen les funcions següents:  
a) Promoure les activitats i serveis relacionats amb la millora de l'autonomia i la vida independent de les persones amb diversitat funcional.  
b) Dissenyar, planificar i executar plans i programes de prevenció, rehabilitació, inclusió i atenció social de persones amb diversitat funcional.  
c) Coordinar les actuacions en matèria d'oci, temps lliure i vacances de les persones amb diversitat funcional.  
d) Dissenyar i executar programes d'intervenció, cooperació social i convivència adreçats a la integració social de les persones amb diversitat funcional, a través d'entitats locals, organitzacions i entitats sense ànim de lucre.  
e) Fomentar actuacions dirigides a millorar l'accessibilitat al medi de les persones amb diversitat funcional.  
f) Col·laborar amb la conselleria competent en matèria d'ocupació en la promoció de les activitats relacionades amb el foment de l'ocupació de les persones amb diversitat funcional.  
g) Impulsar l'accés a les noves tecnologies de les persones amb diversitat funcional.  
h) Realitzar les activitats d'investigació, sensibilització i difusió de la realitat que presenta el sector social de les persones amb diversitat funcional.  
i) Disposar i organitzar la recollida de dades estadístiques, en especial, recollir dades sobre la demanda de serveis i recursos disponibles.  
j) Impulsar, coordinar i fer el seguiment de plataformes informàtiques que faciliten la gestió de les actuacions relacionades amb l'àmbit funcional d'aquest centre directiu.  
k) Promoure actuacions dirigides a la divulgació de les actuacions realitzades en l'àmbit funcional d'aquest centre directiu.  
l) Elaborar les propostes dels projectes normatius i de convocatòries relatives a l'àmbit de les funcions atribuïdes.  
m) Les altres que, en el marc del seu àmbit funcional, li encomane la direcció general.  
2.3. Servei de Coordinació Sociosanitària i Tècnica de Tuteles, al qual corresponen les funcions següents:  
a) Establir totes les accions que siguen necessàries amb altres centres directius o administracions per a aconseguir una coordinació eficaç en política sociosanitària de la seua àrea funcional, sense perjudici de les funcions de l'Oficina d'Estudis del Sistema de Gestió de Centres i Relacions Sociosanitàries, i prestar suport als òrgans consultius competents en matèria de diversitat funcional.  
b) Dissenyar i implantar programes sociosanitaris en els centres i també el seguiment i avaluació d'aquests.  
c) Potenciar el desenvolupament dels mecanismes de coordinació amb els serveis sociosanitaris.  
d) Promoure l'elaboració de protocols de col·laboració en matèria sociosanitària amb altres centres directius en l'àmbit de la seua competència.  
e) Estudiar les necessitats dels sectors de la població del seu àmbit de competència i determinar l'actuació dels serveis sociosanitaris.  
  
f) Supervisar i coordinar les actuacions dirigides a l'adequat exercici de les funcions de guarda i protecció de persones i béns sotmesos a càrrecs tutelars de la Generalitat, sense perjudici de les atribuïdes expressament a les direccions territorials i a l'Institut Valencià d'Atenció Social i Sanitària (IVASS).  
g) Coordinar i donar suport tècnic a les actuacions dels centres d'avaluació de les persones amb diversitat funcional.  
h) Elaborar les propostes dels projectes normatius i de convocatòries relatives a l'àmbit de les funcions atribuïdes.  
i) Les altres que, en el marc del seu àmbit funcional, li encomane la direcció general.  
2.4. Servei de Gestió dels Concerts Socials de Diversitat Funcional, al qual corresponen les funcions següents:  
a) Tramitar, gestionar i proposar la resolució dels assumptes jurídics i administratius dels centres concertats.  
b) Tramitar, gestionar i proposar la resolució de creació, autorització i modificació de centres concertats, en col·laboració i sense perjudici de les competències de la sotssecretaria.  
c) Elaborar els estudis de necessitats i les corresponents propostes de concert social.  
d) Promoure i controlar l'adequació de les plantilles de personal dels centres concertats a la normativa vigent.  
e) Fer la previsió, projecció, tramitació, proposta i execució de la gestió econòmica conduent al compliment de les obligacions derivades dels concerts socials.  
f) Dur el control, seguiment i coordinació de la correcta prestació del servei en els centres concertats.  
g) Tramitar els pagaments als centres concertats.  
h) Elaborar estudis i propostes de normativa reguladora dels centres privats.  
i) Elaborar les propostes dels projectes normatius i de les convocatòries relatives a l'àmbit de les funcions atribuïdes.  
j) Les altres que, en el marc del seu àmbit funcional, li encomane la direcció general.  
  
  
Capítol III  
Secretaria Autonòmica d'Inclusió   
i de l'Agència Valenciana de la Igualtat  
  
Secció primera  
Secretaria Autonòmica d'Inclusió  
i de l'Agència Valenciana de la Igualtat  
  
Article 12. Secretaria Autonòmica d'Inclusió i de l'Agència Valenciana de la Igualtat  
1. Sota l'autoritat de la persona titular de la Vicepresidència i Conselleria d'Igualtat i Polítiques Inclusives, la Secretaria Autonòmica d'Inclusió i de l'Agència Valenciana de la Igualtat és l'òrgan superior que assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de prestacions socials, política de suport a les famílies, inclusió social i desenvolupament comunitari, promoció de la igualtat de gènere, prevenció de les violències masclistes i atenció a les dones víctimes de violència de gènere, infància i adolescència, polítiques integrals de joventut, inclusió i atenció a persones migrants, diversitat LGTBI, diversitat familiar, minories ètniques i poble gitano, diversitat religiosa, igualtat de tracte, no discriminació i prevenció dels delictes d'odi, voluntariat social, i usos de temps i corresponsabilitat.  
2. La Secretaria Autonòmica d'Inclusió i de l'Agència Valenciana de la Igualtat està integrada per la Direcció General d'Inclusió Social, la Direcció General de l'Institut Valencià de les Dones i per la Igualtat de Gènere, la Direcció General de l'Agència Valenciana d'Igualtat en la Diversitat i la Direcció General d'Infància i Adolescència.  
  
3. Queda adscrit a la Secretaria Autonòmica d'Inclusió i de l'Agència Valenciana de la Igualtat, el Servei de Coordinació de les Unitats d'Igualtat, al qual corresponen les funcions següents:  
a) Coordinar les unitats d'igualtat de tots els departaments de la Generalitat, per promoure la transversalitat.  
b) Qualsevol altra que li siga encomanada en l'àmbit de les seues competències.  
  
Secció segona  
Direcció General d'Inclusió Social  
  
Article 13. Direcció General d'Inclusió Social  
1. La Direcció General d'Inclusió Social és el centre directiu de la Secretaria Autonòmica d'Inclusió i de l'Agència Valenciana de la Igualtat al qual corresponen les funcions en matèria d'inclusió social i desenvolupament comunitari, prestacions socials, atenció i inclusió a persones migrants, voluntariat social i programes amb fons estatals i europeus d'interès social.  
2. Correspon a la direcció general les competències següents:  
a) Planificar, fer el seguiment i executar el Pla Valencià d'Inclusió i Cohesió Social.  
b) Planificar, fer el seguiment i executar programes de desenvolupament comunitari, acció social i xarxes de solidaritat.  
c) Gestionar i impulsar les prestacions socials, en cooperació amb les administracions locals, destinades a la inclusió social, el trencament generacional de l'empobriment i la redistribució de la riquesa.  
d) Dirigir i coordinar les polítiques d'atenció i inclusió a persones migrants des del respecte a la interculturalitat.  
e) Gestionar les competències atribuïdes a les comunitats autònomes en la legislació vigent en matèria de drets i llibertats de les persones estrangeres a l'Estat espanyol i la seua inclusió social.  
f) Establir i desenvolupar les mesures estratègiques específiques destinades a evitar o pal·liar les desigualtats patides per col·lectius vulnerables o en situació d'exclusió social.  
g) Coordinar, fer el seguiment i l'avaluació de les prestacions no contributives d'invalidesa i jubilació (PNC), les prestacions del Fons d'Assistència Social (FAS) i les previstes a la disposició transitòria única del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i la seua inclusió social.  
h) Coordinar i dur el seguiment dels programes estatals i europeus d'inclusió social, especialment, vinculats a la inserció sociolaboral de col·lectius vulnerables i en situació d'exclusió social.  
i) Informar sobre l'oportunitat de projectes normatius, avantprojectes de pressupostos, de programes, ajudes i subvencions que versen sobre matèries de la seua competència.  
j) Portar el seguiment de l'execució dels expedients de contractació en l'àmbit de les seues competències.  
k) Fomentar les accions de convivència social o voluntariat social a través de les entitats i associacions per mitjà de les quals s'organitzen socialment.  
l) Dirigir i coordinar tècnicament i funcionalment, en les matèries de la seua competència, les actuacions de les direccions territorials.  
m) Executar qualsevol altres funcions que li assignen els titulars dels òrgans dels quals depenga jeràrquicament, en matèria del seu àmbit d'actuació funcional.  
  
Article 14. Nivell administratiu de la Direcció General d'Inclusió Social  
1. De la Direcció General d'Inclusió Social depén la Subdirecció General d'Inclusió Social, la comesa de la qual és la coordinació, gestió i execució de les polítiques establides per la direcció general i servir-se de les unitats administratives que en depenen. Igualment exercirà les facultats que li delegue o encomane expressament la direcció general.  
  
2. Aquesta subdirecció general s'estructura en els serveis següents:  
  
2.1. Servei d'Atenció a Persones Migrants i Convivència Social, al qual corresponen les funcions següents:  
a) Elaborar, gestionar i fer seguiment de les convocatòries d'ajudes i de col·laboració que se subscriguen en matèria d'atenció i inclusió de persones migrants, i també la justificació dels projectes aprovats en convocatòries públiques.  
b) Gestionar les eines d'inclusió previstes en la legislació estatal vigent sobre drets i llibertats de les persones estrangeres a l'Estat espanyol.  
c) Gestionar les eines, serveis i programes previstos en la legislació autonòmica sobre atenció i inclusió de persones migrants a la Comunitat Valenciana.  
d) Supervisar la qualitat de les places dels centres d'acollida de les persones migrants de la Comunitat Valenciana sostingudes amb fons públics, en col·laboració amb la sotssecretaria.  
e) Coordinar i fer el seguiment de la xarxa valenciana d'oficines d'atenció a persones migrants-PANGEA en col·laboració amb les entitats locals.  
f) Impulsar el moviment associatiu valencià de les persones migrants de la Comunitat Valenciana des de la interculturalitat i la igualtat en la diversitat.  
g) Coordinar l'actuació interdepartamental de la Generalitat d'aquelles matèries que afavoreixen la integració social de les persones migrants: sanitat, educació, habitatge, ocupació i garanties jurídiques, i el seu càlcul pressupostari segons criteris de transversalitat.  
h) Dur el seguiment i avaluar els projectes finançats per la Generalitat per a la inserció sociolaboral i la inclusió social de persones migrants.  
i) Elaborar, gestionar, executar, fer el seguiment i l'avaluació de les polítiques en matèria de persones migrades.  
j) Les altres que, en el seu àmbit funcional, li encomane la direcció general.  
2.2. Servei d'Inclusió Social, Desenvolupament Comunitari i Voluntariat, al qual corresponen les funcions següents:  
a) Gestionar el seguiment i avaluació del Pla Valencià d'Inclusió i Cohesió Social.  
b) Gestionar estratègies específiques destinades a evitar o pal·liar les desigualtats patides per col·lectius vulnerables o en situació d'exclusió social.  
b) Coordinar qualsevol fòrums, plataformes, meses de solidaritat o altres òrgans, l'objectiu dels quals siga pal·liar situacions de necessitat o resoldre emergències socials.  
c) Gestionar programes de desenvolupament comunitari com a eina d'inclusió i de cohesió social.  
d) Gestionar la prestació dels serveis i la gestió dels centres de serveis socials que siguen de titularitat de la Generalitat.  
e) Estudiar la legislació i valorar i proposar la necessitat de mesures normatives relacionades amb el seu àmbit funcional que permeten posar fi a les desigualtats socials i l'empobriment.  
f) Promoure polítiques de suport al voluntariat social com a eina de cohesió i vertebració del territori.  
g) Coordinar les accions de convivència social amb les entitats i plataformes en què s'organitza.  
h) Totes aquelles que, en el marc del seu àmbit funcional, li encomane la direcció general.  
2.3. Servei de Prestacions Inclusives, al qual corresponen les funcions següents:  
a) Establir, programar, coordinar i simplificar els procediments d'accés a la gestió de les prestacions socials destinades a la inclusió social, trencament de la transmissió generacional de l'empobriment i redistribució de la riquesa, donar suport a les entitats locals col·laboradores en la gestió d'aquestes prestacions i a les accions d'inserció sociolaboral de les persones titulars i beneficiàries d'aquestes prestacions de la inclusió activa.  
b) Coordinar, fer el seguiment i l'avaluació de les prestacions no contributives d'invalidesa i jubilació (PNC), del Fons d'Assistència Social (FAS) i les prestacions a què fa referència la disposició transitòria única del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i la seua inclusió social.  
c) Coordinar-se amb l'Administració general de l'Estat en la gestió de les prestacions no contributives.  
d) Les altres que en el marc del seu àmbit funcional li encomane la direcció general.  
2.4. Servei de Gestió de Programes Europeus i Estatals, al qual corresponen les funcions següents:  
a) Elaborar les bases reguladores, executar i fer el seguiment de la gestió autonòmica del 07 % de l'IRPF destinada a programes d'interès general per a atendre fins de caire social.  
b) Coordinar-se tècnicament amb l'Administració general de l'Estat per al desenvolupament dels programes socials de l'IRPF.  
c) Elaborar i fer el seguiment de la gestió dels programes dels fons europeus de caire social destinats a la inclusió social i la inserció sociolaboral de col·lectius vulnerables i en situació d'exclusió social.  
  
d) Les altres que en el marc del seu àmbit funcional li encomane la direcció general.  
  
Secció tercera  
Direcció General de l'Institut Valencià   
de les Dones i per la Igualtat de Gènere  
  
Article 15. Direcció General de l'Institut Valencià de les Dones i per la Igualtat de Gènere  
1. La Direcció General de l'Institut Valencià de les Dones i per la Igualtat de Gènere és el centre directiu de la Secretaria Autonòmica d'Inclusió i de l'Agència Valenciana d'Igualtat al qual corresponen les funcions relatives a la promoció i execució de mesures per a fer efectiu el dret a la igualtat de tracte i d'oportunitats entre dones i homes, promoció, participació i programes, prevenció de la violència de gènere i masclista, i atenció a les víctimes.  
2. Corresponen a la direcció general les competències següents:  
a) Vetlar per l'aplicació del principi d'igualtat d'oportunitats en les polítiques públiques de la Comunitat Valenciana i, en particular, previndre conductes discriminatòries contra les dones. Implantar i executar programes que tinguen com a objecte la promoció sociolaboral de les dones i també el foment de la participació social i el moviment associatiu.  
b) Previndre i contribuir a erradicar tota situació de violència contra les dones, i també coadjuvar en la tramitació de les denúncies que es formulen en aquestes situacions, prestar assessorament jurídic gratuït a les dones, i informar i actuar contra la violència de gènere amb accions de prevenció i sensibilització.  
c) Garantir a les dones en situació de violència de gènere el dret a l'assistència social integral des dels serveis d'atenció, emergència, suport i acollida per a la seua total recuperació, i també de les seues filles i fills.  
d) Impulsar actuacions dirigides a afavorir la corresponsabilitat i la coeducació.  
e) Dirigir, coordinar, realitzar el seguiment i avaluar els plans intersectorials d'actuació que desenvolupe la Generalitat en matèries de la seua competència.  
f) Prestar assistència tècnica als centres i serveis, tant de caràcter públic com privat, que actuen en l'àmbit de competències d'aquesta direcció general.  
g) Establir totes les accions que siguen necessàries amb altres administracions per a aconseguir una coordinació eficaç en polítiques socials i d'igualtat de la seua àrea funcional.  
h) Gestionar els concerts, subvencions i altres prestacions econòmiques en matèria de la seua competència.  
i) Exercir la potestat sancionadora sobre els incompliments quant a requisits dels centres i serveis i respecte dels drets de les persones beneficiàries.  
j) Portar el seguiment de l'execució dels expedients de contractació en l'àmbit de les seues competències.  
k) Dirigir i coordinar, tècnicament i funcionalment, les actuacions de les direccions territorials en les matèries de la seua competència.  
l) Supervisar les actuacions relatives als serveis i centres en l'àmbit de les seues competències, incloent-hi els tràmits d'autorització d'aquests, i també l'exercici de la facultat sancionadora, sense perjudici de les funcions que té assignades la sotssecretaria.  
m) Executar qualsevol altra funció que li assignen les persones titulars dels òrgans dels quals depén jeràrquicament, en matèries del seu àmbit d'actuació funcional.  
  
Article 16. Nivell administratiu de la Direcció General de l'Institut Valencià de les Dones i per la Igualtat de Gènere  
1. De la Direcció General de l'Institut Valencià de les Dones i per la Igualtat de Gènere depén la Subdirecció General de l'Institut de les Dones i per la Igualtat de Gènere, la comesa de la qual és la coordinació, gestió i execució de les polítiques establides per la direcció general, i servir-se de les unitats administratives que en depenen. Igualment exercirà les facultats que li delegue o encomane expressament la direcció general.  
2. La subdirecció general s'estructura en els serveis següents:  
2.1. Servei de Promoció de la Igualtat d'Oportunitats i per la Igualtat de Gènere, al qual corresponen les funcions següents:  
a) Estudiar i proposar programes, mesures i normes que tinguen per objecte promoure l'exercici efectiu del dret constitucional d'igualtat i, en particular, la prevenció de conductes discriminatòries en tots els àmbits.  
b) Coordinar l'actuació dels diferents organismes i entitats de la Generalitat a fi de promoure la plena participació de les dones i impulsar la prestació de serveis dirigits a les dones, especialment aquelles en situació d'exclusió social i vulnerabilitat.  
  
c) Fomentar la realització i dur a terme el posterior seguiment dels convenis i concerts amb empreses i entitats l'objecte dels quals siga la prevenció de conductes discriminatòries. En especial es procurarà l'atenció integral a dones en situació de vulnerabilitat i risc d'exclusió social, i també la inclusió social i laboral d'aquestes.  
d) Convocar, resoldre i portar el seguiment de les subvencions i ajudes tendents a fer efectiu el principi d'igualtat d'oportunitats entre dones i homes, la perspectiva de gènere, la prevenció de conductes discriminatòries, l'atenció de les dones en situació d'exclusió social, la inclusió i la promoció sociolaboral de les dones i el foment de les organitzacions de dones.  
e) Promoure, amb criteris d'igualtat, mesures concretes que afavorisquen l'accés de les dones a l'activitat econòmica, a les oportunitats d'ocupació i a la presa de decisions en l'àmbit del desenvolupament territorial del medi rural.  
f) Autoritzar els centres d'acollida i habitatges tutelats per a dones en situació o risc d'exclusió social, donar suport tècnic i fer el seguiment del funcionament d'aquests.  
g) Realitzar i promoure estudis sobre la situació de les dones a la Comunitat Valenciana, i també fomentar l'erradicació de conductes socials discriminatòries a través de campanyes de sensibilització, jornades i tallers l'objectiu de la qual siga promoure una imatge diversificada i realista de les dones i homes en la societat valenciana.  
h) Prestar suport tècnic als diferents òrgans consultius en matèria de dona i igualtat d'oportunitats dependents de la Vicepresidència i Conselleria d'Igualtat i Polítiques Inclusives.  
i) Impulsar i gestionar els fons bibliogràfics especialitzats en dona, titularitat de la direcció general.  
j) Coadjuvar en la tramitació de denúncies que es formulen davant de situacions de discriminació i abús contra les dones.  
k) Impulsar i fomentar l'elaboració i implantació dels plans d'igualtat en les empreses i altres entitats per mitjà de l'assessorament i la formació d'aquestes.  
l) Fer el seguiment i avaluar els plans d'igualtat de les empreses, i també impulsar i assessorar al teixit empresarial de la Comunitat Valenciana en l'elaboració i implantació d'aquests plans tendents a garantir la conciliació de la vida personal, familiar i laboral.  
  
m) Atendre i informar de manera personalitzada dones, grups de dones, entitats i empreses, orientar-les i assessorar-les en aquelles matèries que possibiliten la seua incorporació a tots els àmbits de la vida en condicions no discriminatòries en favor de la igualtat d'oportunitats.  
  
n) Avançar en l'educació que garantisca la igualtat entre homes i dones, per a aconseguir un ensenyament coeducatiu, respectuós amb els valors d'igualtat i lliure de violència.  
o) Gestionar, en el marc de les iniciatives europees, projectes encaminats a afavorir la promoció i implantació de mesures de foment de la conciliació que coadjuven a aconseguir la igualtat d'oportunitats entre homes i dones.  
p) Les altres que, en el marc del seu àmbit funcional, li encomane la direcció general.  
2.2. Servei de Prevenció de la Violència de Gènere i Atenció a les Víctimes, al qual corresponen les funcions següents:  
a) Realitzar totes les actuacions possibles encaminades a l'eliminació de tota situació de violència de gènere, directa o indirecta, sobre les dones, i coadjuvar en la tramitació de les denúncies que s'hi formulen.  
b) Informar, sensibilitzar i formar a la ciutadania, especialment a la joventut, per a previndre i erradicar la violència de gènere.  
c) Promoure l'elaboració d'estudis i investigacions sobre la violència contra les dones que permeten la seua prevenció, detecció, atenció i erradicació.  
d) Coordinar, fer seguiment i avaluar els plans per a combatre la violència de gènere.  
e) Atendre de forma integral i continuada la problemàtica de les dones víctimes d'agressions, maltractaments físics o psíquics, violacions, abusos sexuals i assetjament sexual des dels diferents enfocaments professionals. En particular, se'ls prestarà assessorament jurídic gratuït, atenció psicològica, assessorament per a la inserció sociolaboral i se'ls orientarà cap a les institucions i organismes competents per a la resolució de la seua problemàtica.  
  
f) Garantir a les dones víctimes de la violència de gènere i als seus fills i filles menors els serveis socials d'atenció, emergència, suport i acollida per a la recuperació integral.  
g) Col·laborar amb la sotssecretaria en els procediments per a l'autorització dels centres d'acollida i d'emergència per a les dones víctimes de violència de gènere, i prestar suport tècnic i realitzar el seguiment del funcionament d'aquests.  
h) Prestar suport tècnic als diferents òrgans consultius en matèria de violència contra les dones dependents de la Vicepresidència i Conselleria d'Igualtat i Polítiques Inclusives.  
i) Les altres que, en el marc del seu àmbit funcional, li encomane la direcció general.  
  
  
Secció quarta  
Direcció General de l'Agència Valenciana   
d'Igualtat en la Diversitat  
  
Article 17. Direcció General de l'Agència Valenciana d'Igualtat en la Diversitat  
1. La Direcció General de l'Agència Valenciana d'Igualtat en la Diversitat és l'òrgan directiu de la Secretaria Autonòmica d'Inclusió i l'Agència Valenciana de la Igualtat al qual corresponen les funcions relacionades amb la política d'igualtat, especialment polítiques d'LGTBI, de diversitat familiar, de diversitat ètnica, religiosa i de culte, per a la no-discriminació i garantia d'igualtat d'oportunitats.  
  
2. Corresponen a la direcció general les competències següents:  
a) Planificar i executar els plans, programes i instruments relacionats amb la igualtat dels col·lectius de la diversitat, i fer-ne el seguiment.  
b) Fomentar i desenvolupar el valor de la diversitat sexual, de gènere, familiar, ètnica, cultural, religiosa i de creença.  
c) Vetlar per l'aplicació del principi d'igualtat de tracte i no-discriminació en les polítiques públiques de la Generalitat per motiu d'orientació sexual, identitat sexual i de gènere, ètnia, cultura, procedència, religió, creença, llengua, situació de pobresa o diversitat funcional.  
  
d) Previndre i contribuir a eliminar els delictes d'odi per motiu d'orientació sexual, identitat sexual i de gènere, raça, ètnia, cultura, religió, creença, situació de pobresa o diversitat funcional. Coadjuvar en la tramitació de les denúncies que es formulen en aquestes situacions, i informar, orientar i canalitzar-les cap a les institucions i els organismes competents per a la resolució d'aquestes situacions; actuar contra els delictes d'odi amb accions per a la seua prevenció i sensibilització. Garantir a les persones víctimes de delictes d'odi el dret a l'assistència social integral.  
e) Recuperar la memòria històrica de les persones víctimes de delictes d'odi.  
f) Fomentar i desenvolupar una cultura de les famílies que tendisca a promoure el valor de la seua diversitat i benestar, elaborar programes a favor de les famílies, i prestar especial atenció a les més vulnerables.  
g) Impulsar actuacions dirigides a afavorir la conciliació de la vida personal, familiar i laboral a través de la coresponsabilitat i la racionalització dels usos del temps.  
h) Dirigir, coordinar, realitzar el seguiment i avaluar els plans d'actuació que desenvolupe la Generalitat en matèries de la seua competència.  
i) Prestar assistència tècnica als centres i serveis, tant de caràcter públic com privat, que actuen en l'àmbit de competències d'aquesta direcció general.  
j) Establir totes les accions que siguen necessàries amb altres administracions per a aconseguir una coordinació eficaç en polítiques socials de la seua àrea funcional.  
k) Gestionar els concerts, les subvencions i les altres prestacions econòmiques en matèria de la seua competència.   
l) Portar el seguiment de l'execució dels expedients de contractació en l'àmbit de les seues competències.  
m) Dirigir i coordinar, tècnicament i funcionalment, les actuacions de les direccions territorials en matèria de la seua competència.  
n) Executar qualsevol altra funció que li assignen les persones titulars dels òrgans dels quals depèn jeràrquicament, en matèries del seu àmbit d'actuació funcional.  
  
Article 18. Nivell administratiu de la Direcció General de l'Agència Valenciana d'Igualtat en la Diversitat  
1. De la Direcció General de l'Agència Valenciana d'Igualtat en la Diversitat depén la Subdirecció General d'Igualtat en la Diversitat, la comesa de la qual és la coordinació, la gestió i l'execució de les polítiques establides per la direcció general, i se serviran de les unitats administratives que en depenen. Igualment exercirà les facultats que li delegue o encomane expressament la direcció general.  
  
2. La subdirecció general s'estructura en els serveis següents:  
2.1. Servei de Promoció de la Igualtat en la Diversitat, al qual corresponen les funcions següents:  
a) Estudiar i proposar programes, mesures i normes que tinguen per objecte promoure l'exercici efectiu del dret constitucional d'igualtat per als col·lectius de la diversitat: sexual i de gènere (LGTBI), ètnica (especialment poble gitano), cultural i religiosa.  
b) Coordinar l'actuació dels diferents organismes i entitats de la Generalitat amb la finalitat de promoure la igualtat dels col·lectius de la diversitat.  
c) Posar en marxa polítiques d'igualtat per als col·lectius de la diversitat, en col·laboració amb la resta de les administracions públiques.  
d) Preparar, tramitar, gestionar i portar el seguiment de subvencions i ajudes destinades a posar en marxa programes d'igualtat per als col·lectius de la diversitat i de sensibilització en els valors de la diversitat.  
  
e) Promoure l'elaboració d'estudis i investigacions sobre la situació dels col·lectius de la diversitat a la Comunitat Valenciana.  
f) Impulsar i fomentar l'elaboració i la implantació de plans de diversitat en les empreses i altres entitats per mitjà de l'assessorament i la formació d'aquestes.  
g) Participar en aquells òrgans de coordinació relacionats amb les polítiques d'igualtat dels col·lectius de la diversitat.  
h) Gestionar, en el marc de les iniciatives europees, projectes encaminats a afavorir la promoció i la implantació de polítiques d'igualtat per als col·lectius de la diversitat.  
i) Prestar suport tècnic als diferents òrgans consultius en matèria de diversitat dependents de la Generalitat Valenciana.  
j) Impulsar i gestionar els fons bibliogràfics especialitzats en diversitat, titularitat de la direcció general.  
k) Aquelles que, en el marc del seu àmbit funcional, li encomane la direcció general.  
2.2. Servei d'Igualtat de Tracte, Famílies i Polítiques de Temps, al qual corresponen les funciones següents:  
a) Preparar, tramitar i gestionar els programes destinats a fomentar la protecció de les famílies i de posada en valor de la diversitat familiar, especialment d'aquelles en situació de vulnerabilitat social.  
  
b) Preparar, tramitar i gestionar els programes destinats a afavorir la corresponsabilitat i la conciliació de la vida personal, familiar i laboral, i afavorir una millor qualitat de vida de les persones i les famílies a través de noves polítiques de gestió del temps.  
c) Gestionar, en el marc de les iniciatives europees, projectes encaminats a afavorir la promoció i la implantació de mesures de foment de la conciliació de la vida personal, familiar i laboral.  
d) Realitzar totes aquelles accions encaminades a l'eliminació de tota situació de violència, directa o indirecta, sobre els col·lectius de la diversitat.  
e) Preparar, tramitar, gestionar i portar el seguiment de subvencions i ajudes destinades a posar en marxa programes de suport a les víctimes de delictes d'odi, així com a coadjuvar en la tramitació de les denúncies que es formulen.  
f) Coordinar l'actuació dels diferents organismes i entitats de la Generalitat amb l'objectiu de l'erradicació del racisme, la xenofòbia, el feixisme, l'homofòbia, i qualsevol altra forma d'intolerància cap a col·lectius en raó de la seua diversitat sexual, ètnica, personal, social, etc.  
  
g) Realitzar i promoure estudis sobre la situació dels delictes d'odi a la Comunitat Valenciana.  
h) Fomentar l'erradicació de conductes socials discriminatòries cap als col·lectius de la diversitat a través de campanyes de sensibilització, jornades i tallers, per tal de previndre aquesta violència.  
i) Gestionar, en el marc de les iniciatives europees, projectes encaminats a la denúncia, la prevenció i els estudis dels delictes d'odi.  
j) Participar en les xarxes d'igualtat de tracte i no-discriminació, així com en els òrgans en què es requerisca.  
k) Recuperar la memòria de les persones víctimes de delictes d'odi.  
l) Col·laborar amb altres administracions públiques i amb les fiscalies especialitzades en delictes d'odi.  
m) Aquelles que, en el marc del seu àmbit funcional, li encomane la direcció general.  
  
  
Secció cinquena  
Direcció General d'Infància i Adolescència  
  
Article 19. Direcció General d'Infància i Adolescència  
1. La Direcció General d'Infància i Adolescència és el centre directiu de la Secretaria Autonòmica d'Inclusió i de l'Agència Valenciana de la Igualtat al qual corresponen les funcions relatives a promoció, participació, prevenció, mesures de protecció i responsabilitat penal establides per la legislació vigent, en matèria d'infància i adolescència, d'intervenció familiar i d'adopcions que siguen competència de la Generalitat i de les entitats públiques.  
2. Corresponen a la direcció general les competències següents:  
a) Planificar les polítiques d'infància i adolescència i d'intervenció familiar i establir directrius, coordinar i impulsar els serveis i recursos en els àmbits de promoció, participació, prevenció, mesures de protecció i responsabilitat penal establides per la legislació vigent que siguen competència de la Generalitat i de les entitats públiques.  
  
b) Promoure els drets de la infància i l'adolescència i la seua participació activa en la societat.  
c) Previndre conductes que entrebanquen la convivència fomentant la cultura de la diversitat, del respecte, de la responsabilitat i de l'empatia.  
d) Fomentar i garantir la igualtat d'oportunitats i previndre el risc diferencial de pobresa de les llars amb xiquets, xiquetes i adolescents.  
  
e) Establir mesures adreçades a garantir el desenvolupament físic, cognitiu, emocional, comunitari, integral i harmònic dels xiquets, xiquetes i adolescents en els seus entorns de convivència i previndre el desarrelament.  
f) Impulsar i coordinar les actuacions de les administracions públiques per a dotar dels recursos i suports necessaris a les famílies amb fills i filles en situació de vulnerabilitat i risc.  
g) Dissenyar i coordinar protocols i actuacions contra el risc i en matèria de desemparament, tutela i guarda.  
h) Prioritzar l'acolliment familiar davant del residencial, treballar per al retorn, dotar de transparència i qualitat els recursos d'acolliment i l'adopció i garantir la inclusió social als menors d'edat en conflicte social i amb mesures judicials i generar recursos que donen suport a la vida independent als joves que compleixen la majoria d'edat quan estan sota una mesura de protecció.  
i) Exercir, com a autoritat central en matèria d'adopció internacional, les competències que la Generalitat te atribuïdes en aquest àmbit.  
  
j) Exercir la potestat sancionadora en matèria de protecció a la infància i l'adolescència.  
k) Fomentar la formació dels professionals i la investigació, impulsar mecanismes de coordinació entre les administracions públiques presents a la Comunitat Valenciana i tots els serveis adscrits a aquesta direcció general o que estiguen acreditats per aquesta.  
l) Dirigir i coordinar tècnicament i funcionalment, en les matèries de la seua competència, les actuacions en les direccions territorials, els serveis de les xarxes públiques d'atenció primària i especialitzada i promoure la transparència, així com fomentar la cultura de la participació.  
m) Elaborar les propostes dels projectes normatius i de convocatòries relatius a l'àmbit de les funcions atribuïdes.  
n) Portar el seguiment de l'execució dels expedients de contractació en l'àmbit de les seues competències.  
o) Gestionar els concerts, les subvencions i les prestacions en matèria de la seua competència.  
p) Elaborar els documents tècnics, les instruccions i els procediments necessaris per a aconseguir coherència i coordinació entre tots els programes i les actuacions de la direcció general.  
q) Executar qualsevol altra funció que li assignen les persones titulars dels òrgans dels quals depén jeràrquicament, en matèries del seu àmbit d'actuació funcional.  
  
Article 20. Nivell administratiu de la Direcció General d'Infància i Adolescència  
1. De la Direcció General d'Infància i Adolescència depén la Subdirecció General d'Infància i Adolescència, la comesa de la qual és la coordinació, la gestió i l'execució de les polítiques establides per la direcció general, i se serveix de les unitats administratives dependents d'aquesta. Igualment exercirà les facultats que li delegue o encomane expressament la direcció general.  
2. Aquesta subdirecció general s'estructura en els serveis següents:  
  
2.1. Servei de Promoció dels Drets de la Infància i Adolescència, al qual corresponen les funcions següents:  
a) Sensibilitzar sobre els drets de la infància i l'adolescència.  
b) Promoure el dret a la participació individual, col·lectiva, de qualitat i transversal dels xiquets, xiquetes i adolescents en tots els àmbits.  
  
c) Potenciar el benestar infantil i el seu desenvolupament personal.  
d) Fomentar la cultura de la diversitat, del respecte, la responsabilitat i l'empatia.  
e) Impulsar accions relacionades amb la igualtat d'oportunitats dels xiquets, xiquetes i adolescents, en coordinació amb l'òrgan competent en matèria d'igualtat en la diversitat.  
f) Previndre el risc diferencial de pobresa de les llars amb xiquets, xiquetes i adolescents.  
g) Estudiar, avaluar i divulgar la situació actual en relació amb els drets de la infància a la Comunitat Valenciana, especialment sobre la violència contra la infància, i promoure la implementació de programes per a garantir el seu respecte i exercici.  
h) Dissenyar i executar accions formatives sobre l'aplicació dels drets de la infància per als professionals relacionats amb la infància i adolescència en coordinació i sense perjudici de les competències d'altres centres directius.  
i) Avaluar periòdicament les accions planificades.  
j) Aquelles que, en el marc del seu àmbit funcional, li encomane la direcció general.  
2.2. Servei d'Intervenció Familiar, Acolliment i Adopció, al qual corresponen les funcions següents:  
a) Impulsar les actuacions per a la protecció de la infància i adolescència en l'àmbit de la pròpia família o en un medi familiar alternatiu.  
  
b) Coordinar, controlar i supervisar els recursos adreçats a la prevenció de la desprotecció de la infància i l'adolescència, els serveis socials específics o especialitzats d'atenció a la infància i l'adolescència, així com a les seues famílies, i la resta de mesures tant de suport familiar com personal que suposen orientació, avaluació o intervenció davant de situacions de violència contra la infància i l'adolescència.  
  
c) Desenvolupar procediments i protocols d'actuació en matèria de prevenció, protecció, desenvolupament personal i inclusió social dels xiquets, xiquetes i adolescents.  
d) Dissenyar i coordinar les actuacions corresponents a l'exercici de les facultats protectores en matèria de desemparament, tutela i guarda respecte dels xiquets, xiquetes i adolescents que estan en acolliment familiar o en guarda amb finalitat adoptiva.  
e) Dissenyar i coordinar les actuacions de protecció a la infància i adolescència en l'àmbit de l'acolliment familiar i l'adopció.  
f) Coordinar la tramitació de les sol·licituds d'adopció nacional i internacional i de les propostes d'adopció.  
g) Regular i donar suport tècnic i administratiu a l'òrgan col·legiat que tinga atribuïdes les funcions en matèria d'acolliment familiar i adopcions.  
h) Exercir el control, la inspecció i el seguiment dels organismes acreditats per a la intermediació en l'adopció internacional.  
i) Tramitar els expedients sancionadors relatius a infraccions administratives en matèria d'acolliment familiar i adopció i de recursos competència del servei.  
j) Informar i promoure la cultura de l'acolliment familiar en el disseny de la protecció infantil, desenvolupar campanyes de conscienciació, visibilització i incorporació de famílies alternatives per a donar resposta a aquest recurs davant de la institucionalització.  
k) Dissenyar i coordinar l'execució de les mesures jurídiques de protecció de la infància i l'adolescència que impliquen la integració en un medi familiar alternatiu.  
l) Supervisar i coordinar l'execució dels contractes relatius a serveis d'acolliment familiar, adopció, i altres recursos que gestione el servei.  
  
m) Estudiar la legislació i valorar la necessitat de mesures normatives en la matèria competència del servei.  
n) Aquelles que, en el marc del seu àmbit funcional, li encomane la direcció general.  
2.3. Servei de Promoció de l'Autonomia Personal i Inclusió Activa de la Infància i l'Adolescència, al qual corresponen les funcions següents:  
a) Coordinar, controlar i supervisar els centres de dia per a persones menors d'edat.  
b) Dissenyar i coordinar les actuacions corresponents a l'exercici de les facultats protectores sobre menors en matèria de desemparament, tutela, guarda i acollida residencial, i desenvolupar els procediments i protocols d'intervenció.  
c) Dissenyar, implementar i supervisar els procediments de tramitació del recurs d'acolliment residencial per a menors d'edat, així com dissenyar els protocols d'intervenció en centres residencials en matèria de protecció infantil.  
d) Supervisar les actuacions relatives als serveis i a l'acolliment residencial per a la infància i adolescència que siguen competència del servei.  
e) Afavorir el dret essencial dels xiquets i xiquetes a mantindre relacions amb els seus progenitors i familiars en les situacions de ruptura familiar quan així s'establisca per l'autoritat competent.  
f) Supervisar i coordinar l'execució dels contractes relatius a centres i serveis de prevenció, protecció i inclusió per a xiquets, xiquetes i adolescents menors d'edat.  
g) Dissenyar i coordinar les competències atribuïdes a la Generalitat i a les entitats públiques en l'execució de mesures judicials, en aplicació de la legislació vigent en matèria de responsabilitat penal de les persones menors d'edat.  
h) Supervisar les actuacions relatives als serveis i centres amb mesures judicials per a persones menors d'edat.  
i) Supervisar i coordinar l'execució dels contractes relatius a centres, serveis i programes de mesures judicials.  
j) Prestar les mesures assistencials i de suport a l'emancipació, necessàries per a fomentar l'autonomia personal i la competència social dels joves i les joves que han complit la majoria d'edat i estan sota una mesura de protecció i possibilitar la igualtat d'oportunitats.  
  
k) Tramitar els expedients sancionadors relatius a infraccions administratives en matèria d'acolliment residencial, de recursos per a l'execució de mesures judicials de menors d'edat i dels altres recursos competència del servei.  
l) Gestionar els concerts, les subvencions i les prestacions i elaborar els documents tècnics, les instruccions i els procediments en matèries de la seua competència.  
m) Supervisar les actuacions relatives als serveis i programes que siguen competència del servei.  
n) Estudiar la legislació i valorar la necessitat de mesures normatives en la matèria competència del servei.  
o) Aquelles que, en el marc del seu àmbit funcional, li encomane la direcció general.  
  
  
Capítol IV  
Delegació del Consell per al Model Social Valencià  
  
Article 21. Delegació del Consell per al Model Social Valencià  
1. Sota l'autoritat de la persona titular de la Vicepresidència i Conselleria d'Igualtat i Polítiques Inclusives, la Delegació del Consell per al Model Social Valencià és l'òrgan superior que assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de disseny de les polítiques d'igualtat, de drets socials universals i de societat inclusiva.  
2. Per al desenvolupament de les seues funcions, la Delegació del Consell per al Model Social Valencià podrà demanar el suport i la col·laboració de qualsevol òrgan o unitat administrativa del departament, especialment, de la Subdirecció General de Planificació, Ordenació, Avaluació i Qualitat.  
3. Queda adscrit a la Delegació del Consell per al Model Social Valencià, el Servei del Model Social Valencià, al qual corresponen les funcions següents:  
a) Donar suport a la Delegació del Consell en el disseny de les polítiques d'igualtat, de drets socials universals i de societat inclusiva.  
  
b) Impulsar la investigació i la transferència i difusió del coneixement en les matèries d'igualtat i serveis socials.  
c) Qualsevol altra funció d'anàloga responsabilitat que li encomane la Delegació del Consell per al Model Social Valencià.  
  
  
Capítol V  
Sotssecretaria  
  
Article 22. Sotssecretaria  
1. La Sotssecretaria, sota la directa dependència de la persona titular del departament, exercirà les competències establides en l'article 69 de la Llei del Consell, i les seues competències, entre altres, són les següents:  
a) Exercir la superior coordinació i supervisió administrativa i tècnica de les direccions territorials.  
b) Dirigir i gestionar els serveis generals i dependències comunes del departament.  
c) Supervisar i remetre els expedients d'assumptes que s'hagen d'elevar a la Comissió de Secretaries Autonòmiques i Sotssecretaries, així com emetre un informe sobre els assumptes que hagen de sotmetre's al Consell, al president o presidenta de la Generalitat o a altres òrgans, quan això siga preceptiu o així ho dispose la persona titular de la Conselleria.  
d) Portar la gestió patrimonial dels béns adscrits al departament.  
  
e) Tramitar els expedients de responsabilitat patrimonial de la conselleria, a excepció dels expedients de responsabilitat patrimonial derivats del funcionament de la conselleria en matèria de dependència, la instrucció i proposta dels quals correspon al Servei de Procediments Especials en Matèria de Dependència.  
f) Realitzar la planificació i programació econòmica, incloses les inversions; elaborar la proposta d'avantprojecte del pressupost anual, tramitar les modificacions pressupostàries i realitzar el seguiment de l'execució del pressupost.  
g) Tramitar i formalitzar els ingressos que s'originen per les activitats dels distints centres directius del departament.  
h) Tramitar els expedients de contractació, excepte els casos de delegació que s'establisquen.  
i) Gestionar les despeses de personal, excepte els casos de delegació que s'establisquen.  
j) Disposar la publicació, quan siga procedent, de les disposicions, resolucions i anuncis que emanen d'òrgans del departament, en els diaris oficials.  
k) Elaborar estudis i anàlisis relatius a la racionalització i reorganització, tant de l'estructura organitzativa del departament, com dels procediments de gestió que es realitzen en aquesta i coordinar els treballs que en aquesta matèria s'elaboren per altres òrgans o unitats del departament.  
l) Impulsar i, si és el cas, elaborar normes, plans i projectes d'actuació relacionats amb les competències assignades al departament.  
m) Controlar la qualitat dels centres i serveis.  
n) Exercir les funcions assignades per la normativa vigent en matèria de millora de la qualitat dels serveis públics.  
o) Informar els avantprojectes i projectes normatius provinents d'altres departaments.  
p) Exercir la potestat disciplinària respecte del personal adscrit al departament, tret del cas que la sanció proposada siga la de separació del servei.  
q) Promoure i coordinar les accions i mesures de transparència que s'establisquen en l'àmbit del departament, en compliment del que disposa la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i fer el seguiment i la vigilància.  
r) Col·laborar amb les direccions generals en el procediment d'autorització dels centres i serveis que formen part del sistema de serveis socials.  
s) Inscriure en el Registre General els titulars d'activitats, de serveis i centres d'acció social de la Comunitat Valenciana.  
t) Garantir, en el temps, l'adequació dels centres i serveis a les determinacions establides per la normativa.  
u) Inspeccionar els serveis socials en l'àmbit de la Comunitat Valenciana.  
v) Impulsar, col·laborar en la tramitació i, si és el cas, elaborar normes, plans i projectes d'actuació.  
w) Exercir les funcions del departament en matèria d'infraestructura i eliminació de barreres arquitectòniques que no estiguen expressament atribuïdes a un altre centre directiu.  
x) Col·laborar amb l'Institut Valencià d'Administració Pública en el Pla de Formació en Serveis Socials.  
y) Executar qualsevol altra funció que li assignen els titulars dels òrgans dels quals depenga jeràrquicament, en matèries del seu àmbit d'actuació funcional.  
2. De la Sotssecretaria depenen les unitats següents:  
a) La Secretaria General Administrativa  
b) La Subdirecció General del Gabinet Tècnic  
c) La Subdirecció General de Planificació, Ordenació, Avaluació i Qualitat  
  
Article 23. Secretaria General Administrativa  
1. La Secretaria General Administrativa, de conformitat amb allò que disposa l'article 73 de la Llei del Consell, és la unitat amb la màxima jerarquia de nivell administratiu del departament i li corresponen les funcions establides en l'article 73.2 de la Llei del Consell.  
2. La Secretaria General Administrativa s'estructura en els serveis següents:  
2.1. Servei de Gestió Econòmica i Pressupostària, al qual corresponen les funcions següents:  
a) Elaborar l'avantprojecte de pressupostos del departament.  
b) Tramitar les propostes de modificacions pressupostàries.  
c) Tramitar i formalitzar els ingressos que s'originen per les activitats dels distints centres directius del departament.  
d) Controlar i fer el seguiment de l'execució pressupostària i econòmica de tots els programes pressupostaris del departament i gestionar el corresponent a direcció i serveis generals.  
e) Coordinar i fer el seguiment de les caixes pagadores del departament, així com la comptabilització dels comptes justificatius dels fons de caixa fixa gestionats pels centres directius del departament.  
  
f) Supervisar l'activitat de gestió economicopressupostària que realitzen altres unitats del departament.  
g) Avaluar els programes pressupostaris i, en general, desenvolupar totes les funcions de caràcter econòmic i pressupostari que li siguen encomanades pels òrgans superiors.  
h) Establir les directrius per a la correcta gestió de despeses i ingressos i l'òptima utilització dels recursos.  
i) Dissenyar i mantindre actualitzats els programes d'informació i gestió econòmica del departament.  
j) Dur la gestió patrimonial dels béns mobles del departament.  
  
k) Qualsevol altra funció relativa a la gestió econòmica o pressupostària i que, en el marc del seu àmbit funcional, li encomane la Secretaria General Administrativa.  
2.2. Servei de Personal, al qual corresponen les funcions següents:  
  
a) Preparar les propostes de modificació de les relacions de llocs de treball i les seues actualitzacions.  
b) Tramitar les incidències de personal dels serveis centrals del departament.  
c) Conservar i custodiar els expedients personals de les persones empleades públiques al servei del departament.  
d) Vetlar pel compliment de la normativa en matèria de personal.  
  
e) Tramitar els expedients disciplinaris.  
f) Realitzar els estudis, les propostes i les actuacions que respecte al personal del departament s'hagen de fer.  
g) Qualsevol altra funció relativa a matèries de personal dels serveis centrals del departament.  
h) Tramitar i proposar la resolució dels expedients de responsabilitat patrimonial de la conselleria, a excepció dels expedients de responsabilitat patrimonial derivats del funcionament de la conselleria en matèria de dependència, la instrucció i proposta dels quals correspon al Servei de Procediments Especials en Matèria de Dependència.  
  
i) Tramitar totes les incidències relatives a la gestió de nòmina del personal adscrit al departament.  
j) Qualsevol altra funció relativa al personal que, en el marc del seu àmbit funcional, li encomane la Secretaria General Administrativa.  
2.3. Servei de Coordinació Administrativa i Suport Tècnic, al qual corresponen les funcions següents:  
a) Col·laborar amb els centres directius del departament en l'elaboració dels projectes normatius, així com la tramitació d'aquests.  
b) Assistir tècnicament les direccions generals per a la preparació de convocatòries de subvencions i la implantació de procediments de gestió i coordinar les relacions amb l'Estat, l'Administració local i les altres conselleries; així com gestionar els procediments de caràcter transversal de la conselleria.  
c) Assistir tècnicament i administrativament els òrgans de participació social del departament.  
d) Coordinar, fer el seguiment, supervisar i impulsar la tramitació dels convenis de col·laboració a subscriure pel departament, així com remetre els convenis subscrits al Registre de Convenis.  
e) Supervisar i remetre els expedients corresponents als assumptes que s'hagen d'elevar a la Comissió de Secretaries Autonòmiques i Sotssecretaries i al Consell per a la seua aprovació o coneixement, preparar l'informe de la sotssecretaria i traslladar els acords al centre directiu corresponent del departament.  
f) Tramitar la publicació de normes i actes del departament en els diaris oficials.  
g) Coordinar el manteniment i l'actualització dels continguts de la pàgina web de la conselleria, d'acord amb els principis de transparència, publicitat, orientació i participació de la ciutadania.  
h) Qualsevol altra funció relativa a coordinació i suport tècnic que, dins del seu àmbit funcional, li encomane la Secretaria General Administrativa.  
2.4. Servei de Contractació, al qual corresponen les funcions següents:  
a) Analitzar, dissenyar, determinar i ordenar els criteris en relació amb les contractacions que s'efectuen.  
b) Estudiar, preparar i formalitzar els expedients de contractació del departament.  
c) Portar el seguiment de l'execució dels expedients de contractació corresponents a la sotssecretaria.  
d) Elaborar informes, propostes de resolució i la resta d'incidències que es deriven dels contractes.  
f) Qualsevol altra funció relativa a contractació que, dins del seu àmbit funcional, li encomane la Secretaria General Administrativa.  
2.5. Servei de Modernització, Gestió Patrimonial i Assumptes Generals, al qual corresponen les funcions següents, dins de l'àmbit funcional d'aquesta conselleria i sense perjudici de les competències atribuïdes a la direcció general competent en matèria de tecnologies de la informació i la comunicació o, en el seu cas, a la conselleria competent en matèria de transparència:  
a) Realitzar estudis i propostes de mesures conduents a la simplificació, informatització i millora de la tramitació administrativa.  
b) Promoure la reducció de les càrregues administratives a través de l'anàlisi dels processos, l'estructura i els mètodes de treball d'aquesta conselleria i proposar les mesures oportunes a l'efecte.  
c) Impulsar la tramitació telemàtica dels procediments competència de la conselleria.  
d) Efectuar l'actualització, la gestió i la millora del catàleg de procediments administratius de la conselleria a través del gestor únic de continguts, guia Prop.  
e) Gestionar i coordinar les diferents oficines d'informació pública del departament i vetlar pel funcionament correcte del Registre General d'entrada i eixida de documents, i coordinar les diferents plataformes de registre telemàtic intern o entre administracions implantades al si de la Generalitat i que afecten a tots els departaments de la conselleria; així com l'arxiu general de la conselleria.  
  
f) Vetlar pel compliment de la normativa en matèria de protecció de dades de caràcter personal i en matèria de seguretat de la informació.  
  
g) Portar la gestió patrimonial dels béns immobles adscrits al departament.  
h) Gestionar les adquisicions de material de tipus general, necessari per al funcionament normal del departament.  
i) Establir criteris de racionalització i homogeneïtzació en matèria d'adquisició i utilització de material de tipus general i elaborar la proposta i gestionar l'adquisició de mobiliari i material fungible i inventariable.  
j) Gestionar els assumptes generals i les dependències comunes, com ara règim interior, manteniment d'instal·lacions, organització i coordinació del personal subaltern i conductor i altres comeses semblants.  
k) Qualsevol altra funció relativa a modernització, gestió patrimonial i assumptes generals que, dins del seu àmbit funcional, li assigne la Secretaria General Administrativa.  
  
Article 24. Subdirecció General del Gabinet Tècnic  
1. Sota la dependència funcional de la persona titular de la Vicepresidència i Conselleria d'Igualtat i Polítiques Inclusives, i orgànica de la Sotssecretaria, a la Subdirecció General del Gabinet Tècnic, corresponen les funcions concernents a assessorament tècnic, informes, estudis, documentació i seguiment parlamentari. A més, donarà suport tècnic a la Sotssecretaria en matèria de transparència i exercirà com a Unitat d'Igualtat del departament, amb caràcter transversal. Les funcions com a Unitat d'Igualtat seran:  
a) Vetlar per l'aplicació efectiva del principi d'igualtat entre dones i homes.  
b) Dur a terme el seguiment, avaluació del desenvolupament i grau de compliment de la normativa vigent en matèria d'igualtat entre dones i homes.  
c) Assessorar en l'elaboració d'informes sobre impacte per raó de gènere.  
d) Supervisar i proposar mesures per a la incorporació de la perspectiva de gènere en els contractes, subvencions, convenis, acords, gestió de recursos humans i qualsevol altra actuació que es duga a terme en l'àmbit de les seues competències, així com analitzar l'impacte dels resultats que la seua realització ha tingut respecte del gènere.  
e) Supervisar i proposar mesures per a la incorporació de la perspectiva de gènere en l'elaboració dels pressupostos.  
f) Demanar la informació estadística generada per l'activitat del departament i assessorar en relació amb la seua elaboració, així com realitzar l'anàlisi, el seguiment i el control, des de la dimensió de gènere, de les estadístiques oficials relacionades amb el seu àmbit competencial.  
g) Promoure l'elaboració d'estudis d'investigació i informes tècnics de diagnòstic de la situació de les dones, en relació amb les àrees d'activitat del departament, amb la finalitat de detectar i corregir possibles situacions de desigualtat entre dones i homes.  
h) Assessorar en l'elaboració dels plans d'igualtat previstos en la normativa de funció pública valenciana, col·laborar en la seua avaluació i proposar l'adopció de mesures correctores.  
i) Impulsar la formació i sensibilització del personal del seu departament en relació amb l'abast i el significat del principi d'igualtat d'oportunitats entre dones i homes, per mitjà de la formulació de propostes d'accions formatives a la Direcció General d'Institut Valencià de les Dones i per la Igualtat de Gènere.  
j) Impulsar i proposar mesures específiques dirigides a corregir situacions de desigualtat social que afecten especialment dones en exclusió social, víctimes de violència o que pateixen discriminació múltiple.  
  
k) Promoure i impulsar el desenvolupament de mesures de corresponsabilitat i conciliació de la vida personal, laboral i familiar que s'adopten des del departament amb competències en funció pública.  
2. La Subdirecció General del Gabinet Tècnic s'estructura en els serveis següents:  
2.1. Servei d'Informes i Activitat Parlamentària, al qual correspon assessorar, d'acord amb criteris de competència tècnica i des d'una perspectiva pluridisciplinar, la persona titular del departament, elaborar i analitzar la informació i documentació sobre les matèries pròpies del departament, preparar els informes i estudis tècnics i les memòries necessaris, proposar i tramitar les actuacions d'aquest relacionades amb l'activitat parlamentària.  
2.2. Servei de Documentació, Publicacions i Estadística Departamental, al qual correspon obtenir dades estadístiques, elaborar informes i memòries d'activitats per al desenvolupament de les funcions d'assessorament corresponents a la subdirecció general, tramitar i coordinar l'edició de les publicacions del departament, recopilar bases de dades documentals i distribuir estudis i informes d'interés, així com donar suport tècnic a la relació amb la Sindicatura de Greuges i el Defensor del Poble, en l'àmbit d'aquest.  
Article 25. Subdirecció General de Planificació, Ordenació, Avaluació i Qualitat  
1. Sota la dependència de la Sotssecretaria, a la Subdirecció General de Planificació, Ordenació, Avaluació i Qualitat, corresponen les funcions relacionades amb les infraestructures i l'eliminació de barreres arquitectòniques, la gestió de les inscripcions en el Registre General de titulars d'activitats, de serveis i centres d'acció social de la Comunitat Valenciana, col·laborar amb les direccions generals en el procediment d'autorització dels centres i serveis que formen part del sistema de serveis socials, vetlar per l'adequació dels centres i serveis a la normativa i exercir la inspecció en matèria de serveis socials, fomentar la formació en matèria de serveis socials, potenciar la innovació en les polítiques socials, promoure i fer el seguiment i l'avaluació de la qualitat en la prestació dels serveis socials, impulsar plans i programes de qualitat i elaborar propostes i plans d'actuació estratègics.  
  
2. Aquesta subdirecció general s'estructura en els serveis següents:  
  
2.1. Servei d'Acreditació i Inspecció de Centres i Serveis al qual corresponen les funcions següents:  
a) Col·laborar amb les direccions generals en el procediment d'autorització dels centres i serveis que formen part del sistema de serveis socials.  
b) Fer el seguiment i supervisar els centres i serveis autoritzats, així com proposar la implantació de programes de millora d'aquests.  
  
c) Comprovar el compliment dels requisits exigits als centres de serveis socials especialitzats per a l'atenció de persones dependents, per a la seua adhesió als programes de finançament públic.  
d) Vetlar pel respecte dels drets de les persones usuàries.  
e) Exercir la funció inspectora sobre les persones físiques o entitats que realitzen activitats de serveis socials en l'àmbit de la Comunitat Valenciana, així com sobre els centres o serveis, públics o privats, que desenvolupen aquest tipus d'activitats, i comprovar el compliment de les normes vigents en la matèria, alçar, si és procedent, les corresponents actes d'infracció o obstrucció, i proposar, si és el cas, les mesures correctores o de sanció corresponents.  
  
f) Supervisar la destinació i l'adequada utilització dels fons públics concedits a persones físiques o jurídiques per mitjà de subvencions, contractes, convenis o qualsevol altra figura semblant prevista en la normativa vigent.  
g) Col·laborar en l'avaluació del compliment dels nivells de qualitat dels serveis socials que es presten a la Comunitat Valenciana i dels plans i programes de qualitat que duga a terme el departament i, en especial, del grau de satisfacció de les persones usuàries dels centres.  
  
h) Tramitar les queixes de les persones usuàries que es referisquen a qualsevol àmbit del departament excepte en matèria de dependència.  
i) Les altres que li encomane la subdirecció general en matèria d'acreditació, i inspecció de centres i serveis.  
2.2. Servei d'Oficina Tècnica de Projectes i Obres, al qual corresponen les funcions següents, sempre que no estiguen expressament atribuïdes a un altre centre directiu:  
a) Informar de les instruccions tècniques per a l'elaboració de projectes.  
b) Elaborar els projectes i dirigir tècnicament les obres, quan així s'acorde i, quan procedisca, atendre el seu manteniment.  
c) Supervisar els projectes d'obres del departament i les seues modificacions, i demanar els aclariments, les ampliacions de dades, els estudis o les rectificacions que es creguen oportunes i les esmenes dels defectes observats.  
d) Supervisar els projectes d'obres subvencionades pel departament.  
  
e) Efectuar el seguiment de les obres realitzades directament o indirectament pel departament.  
f) Emetre els informes tècnics que exigisca la normativa vigent o que siguen sol·licitats per les diferents unitats del departament.  
g) Controlar i fer el seguiment dels béns immobles afectes al departament.  
h) Impulsar i col·laborar en la tramitació de les mesures d'eliminació de barreres arquitectòniques, sense perjudici de l'emissió dels informes tècnics que corresponguen a altres unitats per raó de la matèria o la seua especificitat.  
2.3. Servei de Planificació, Formació i Qualitat, al qual corresponen les funcions següents:  
a) Impulsar i, si escau, elaborar normes, plans, projectes i actuacions que potencien la innovació en polítiques socials.  
b) Elaborar estudis, propostes i plans d'actuació estratègics.  
c) Realitzar cursos de formació en matèria d'igualtat i polítiques inclusives, i col·laborar i proposar a l'òrgan competent en matèria de formació les accions formatives dirigides al personal empleat públic.  
d) Fomentar la formació dirigida a professionals de l'àmbit de la igualtat i polítiques inclusives.  
e) Desenvolupar convenis de col·laboració educativa amb les universitats.  
f) Promoure la qualitat en la prestació dels serveis socials.  
  
  
  
Capítol VI  
Direcció General de Coordinació   
Institucional de la Vicepresidència  
  
Article 26. Direcció General de Coordinació Institucional de la Vicepresidència  
1. La Direcció General de Coordinació Institucional de la Vicepresidència és el centre directiu dependent de la Vicepresidència i Conselleria d'Igualtat i Polítiques Inclusives al qual corresponen les funcions relatives a la Portavocia i Secretariat del Consell, organització general i el suport a la Vicepresidència en aquells assumptes que, en la seua qualitat de Vicepresidència, li encomane la Presidència, en especial la representació del Consell per a la defensa dels seus interessos dins i fora del territori de la Comunitat Valenciana i la coordinació de l'acció del Consell. Així mateix, aquells assumptes que la Vicepresidència li encomane expressament en el seu àmbit competencial.  
2. Per a l'exercici de les seues competències la Direcció General de Coordinació Institucional de la Vicepresidència s'estructura en l'Oficina de Suport a la Portaveu i l'Oficina del Secretariat del Consell, totes dues amb rang de subdirecció general.  
  
Article 27. Oficina de Suport a la Portavocia  
1. Depenent de la Direcció General de Coordinació Institucional de la Vicepresidència, l'Oficina de Suport a la Portavocia, amb el rang de subdirecció general, exercirà les funcions d'assistència tècnica, direcció comuna, impuls i coordinació que se li assignen.  
2. De l'Oficina de Suport a la Portavocia depén el Servei de Coordinació de la Portavocia, a qui competeix l'establiment i la coordinació de les relacions amb els òrgans, organismes i departaments autonòmics.  
  
  
Article 28. Oficina del Secretariat del Consell  
1. Depenent de la Direcció General de Coordinació Institucional de la Vicepresidència, l'Oficina del Secretariat del Consell, amb el rang de subdirecció general, exercirà les funcions següents:  
a) Prestar suport tecnicoadministratiu al Consell i a la Comissió de Secretaries Autonòmiques i Sotssecretaries; i verificar el compliment dels requisits procedimentals en els assumptes que se sotmeten a les seues reunions.  
b) Planificar la digitalització dels processos de gestió del Secretariat del Consell.  
c) Planificar els processos de difusió documental del secretariat i gestionar l'accés a la informació pública produïda pel Consell.  
d) Qualsevol altra funció d'anàloga responsabilitat que li siga encomanada.  
2. De l'Oficina del Secretariat del Consell depén el Servei del Secretariat del Consell, al qual corresponen les funcions següents:  
  
a) Prestar suport tecnicoadministratiu al Consell i a la Comissió de Titulars de Secretaries Autonòmiques i Sotssecretaries i a les seues reunions.  
b) Formalitzar les disposicions, els decrets i els acords del Consell.  
  
c) Elaborar les actes de les reunions del Consell.  
d) Gestionar, custodiar i difondre la documentació competència de l'oficina.  
e) Gestionar i ordenar la publicació de les disposicions i actes competència de l'oficina.  
f) Informar, assessorar i coordinar els processos de gestió.  
g) Qualsevol altra funció d'anàloga finalitat que li siga encomanada.  
  
  
  
TÍTOL III  
Organització territorial  
  
Article 29. Direccions territorials  
1. Com a expressió del principi de desconcentració administrativa, en les capitals de les províncies d'Alacant, Castelló i València hi ha una direcció territorial d'Igualtat i Polítiques Inclusives, amb rang de subdirecció general, sota la dependència orgànica de la Sotssecretaria i amb competència en el territori de la respectiva província.  
2. Funcionalment, les direccions territorials depenen de les secretaries autonòmiques a través dels centres directius del departament, en funció de la matèria a la qual, en cada cas, es referisca l'actuació administrativa corresponent.  
  
Article 30. Atribucions de la directora o director territorial  
1. Al capdavant de cada direcció territorial està la directora o director territorial d'Igualtat i Polítiques Inclusives, amb el caràcter de representants permanents del departament en el seu respectiu àmbit.  
2. A la persona titular de la direcció territorial correspon la direcció de tots els serveis, els programes i les activitats que exerceixen les unitats dependents de la direcció territorial de l'àmbit de la seua competència, sense perjudici de la dependència funcional que s'establisca respecte a cada un dels centres directius del departament, segons l'índole de la matèria.  
  
Article 31. Funcions de la directora o director territorial  
1. Correspon a la persona titular de la direcció territorial vetlar per l'adequat desplegament i execució de les funcions pròpies de la Vicepresidència i Conselleria d'Igualtat i Polítiques Inclusives en el seu àmbit territorial.  
2. La persona titular de la direcció territorial exerceix les funcions que li atribueixen les disposicions vigents, així com les que expressament li deleguen els òrgans directius competents.  
  
Article 32. Estructura de les direccions territorials d'Igualtat i Polítiques Inclusives  
Per al desenvolupament de les seues funcions, les direccions territorials s'estructuren, atenent la diversitat de càrregues administratives existent, en els serveis que es detallen per a cadascuna d'aquestes en els apartats següents.  
1. La Direcció Territorial d'Alacant s'estructura en els serveis següents:  
1.1. Secretaria Territorial, que tindrà rang de servei, a la qual correspon la coordinació interna dels serveis i de les unitats administratives en l'àmbit de la direcció territorial. Exerceix les funcions relatives a les gestió administrativa en matèria de personal, gestió econòmica i pressupostària, contractació administrativa, assumptes generals, informació i Registre d'entrada i eixida de documents.  
1.2. Servei de Coordinació dels Serveis Socials i Autonomia Personal, al qual corresponen les funcions relatives a les matèries d'atenció social a persones amb diversitat funcional, persones tutelades per la Generalitat -sense perjudici de les funcions assignades a l'Institut Valencià d'Atenció Social i Sanitària (IVASS) , persones dependents i majors, així com la gestió i coordinació de programes socials bàsics i comunitaris, seguint les directrius de la direcció territorial i les direccions generals que exercisquen les competències  
  
1.3. Servei de Prestacions i d'Avaluació de Persones amb Diversitat Funcional, al qual corresponen les funcions, sota la dependència de la direcció territorial, de la gestió de les prestacions econòmiques en matèria de serveis socials, prestacions no contributives i Renda Garantida de Ciutadania, la direcció del centre o centres d'avaluació de persones amb diversitat funcional, així com planificar els criteris i homogeneïtzar les propostes d'actuació dels equips de treball en els seus respectius centres.  
1.4. Servei d'Infància i Adolescència i Igualtat, al qual corresponen les funcions relatives a la gestió en el seu àmbit territorial de les matèries relacionades amb menors, adopcions, diversitat familiar i igualtat.  
  
2. La Direcció Territorial de Castelló s'estructura en els serveis següents:  
2.1. Secretaria Territorial, que tindrà rang de servei, a la qual correspon la coordinació interna dels serveis i unitats administratives en l'àmbit de la direcció territorial. Exerceix les funcions relatives a la gestió administrativa en matèria de personal, gestió econòmica i pressupostària, contractació administrativa, assumptes generals, informació i Registre d'entrada i eixida de documents.  
2.2. Servei de Coordinació dels Serveis Socials, Autonomia Personal i Persones amb Diversitat Funcional, al qual corresponen les funcions relatives a la gestió de les prestacions econòmiques en matèria de serveis socials, prestacions no contributives i Renda Garantida de Ciutadania, les relatives a les matèries d'atenció social a persones amb diversitat funcional, persones tutelades per la Generalitat -sense perjudici de les funcions assignades a l'Institut Valencià d'Atenció Social i Sanitària (IVASS), persones dependents i majors, la gestió i coordinació de programes socials bàsics i comunitaris, dirigir el centre o centres d'avaluació de persones amb diversitat funcional, així com planificar els criteris i homogeneïtzar les propostes d'actuació dels equips de treball en els seus respectius centres, seguint les directrius de la direcció territorial i les direccions generals que exercisquen les competències.  
  
2.3. Servei d'Infància i Adolescència i Igualtat, al qual corresponen les funcions relatives a la gestió en el seu àmbit territorial de les matèries relacionades amb menors, adopcions, diversitat familiar i igualtat.  
  
3. La Direcció Territorial de València s'estructura en els serveis següents:  
3.1. Secretaria Territorial, que tindrà rang de servei, al qual correspon la coordinació interna dels serveis i unitats administratives en l'àmbit de la direcció territorial. Exerceix les funcions relatives a la gestió administrativa en matèria de personal, assumptes generals, informació i Registre d'entrada i eixida de documents.  
3.2. Servei de Gestió Administrativa, al qual correspondran les funcions de contractació administrativa i gestió econòmica i pressupostària.  
  
3.3. Servei de Coordinació dels Serveis Socials i Autonomia Personal, al qual corresponen les funcions relatives a la gestió de les prestacions econòmiques en matèria de serveis socials, prestacions no contributives i Renda Garantida de Ciutadania, les relatives a les matèries d'atenció social a persones amb discapacitat, persones tutelades per la Generalitat -sense perjudici de les funcions assignades a l'Institut Valencià d'Atenció Social i Sanitària (IVASS) , persones dependents i majors, i a l'Acció Social i Comunitària, seguint les directrius de la direcció territorial i les direccions generals que exercisquen aquestes competències.  
  
3.4. Servei d'Avaluació de Persones amb Diversitat Funcional, al qual corresponen les funcions, sota la dependència de la direcció territorial, de dirigir el centre o centres d'avaluació de persones amb diversitat funcional, així com planificar els criteris i homogeneïtzar les propostes d'actuació dels equips de treball en els seus respectius centres.  
  
3.5. Servei d'Infància i Adolescència i Igualtat, al qual corresponen les funcions relatives a la gestió en el seu àmbit territorial de les matèries relacionades amb menors, adopcions, diversitat familiar i igualtat.  
  
  
Article 33. Facultat de resoldre els expedients  
Quan alguna disposició atribuïsca una altra competència a la Vicepresidència i Conselleria d'Igualtat i Polítiques Inclusives sense especificar l'òrgan que haja d'exercir-la, s'entendrà que la facultat d'instruir i de resoldre els expedients correspon als òrgans territorials competents per raó de la matèria i, si n'hi ha diversos, al superior jeràrquic comú.  
  
Article 34. Suplència  
En els casos de vacant, absència o malaltia de la persona titular de les direccions territorials d'Igualtat i Polítiques Inclusives, serà substituïda per la persona titular de l'òrgan que corresponga seguint l'ordre en què apareixen esmentats en l'apartat corresponent a la direcció territorial de què es tracte en l'article 32 d'aquest reglament.  
Les persones titulars de la secretaria territorial i dels diferents serveis de la direcció territorial se substituiran entre elles en els supòsits indicats, seguint el mateix ordre establit al paràgraf anterior.  
  
En les resolucions i els actes administratius que s'adopten per suplència s'hi farà constar.  
  
  
DISPOSICIONS ADDICIONALS  
  
Primera. Altres unitats administratives  
Amb rang de direcció de servei, la Gerència de la Residència de Persones Majors Dependents de Carlet s'integra en l'estructura orgànica de la Direcció Territorial de València depenent funcionalment de la Direcció General de Serveis Socials i Persones en Situació de Dependència.  
  
Segona. Comissió Delegada del Consell d'Inclusió i Drets Socials  
  
En atenció a les seues competències, s'entendrà que la persona titular de la Delegació del Consell per al Model Social Valencià serà vocal de la Comissió Delegada del Consell d'Inclusió i Drets Socials creada pel Decret 238/2015, de 29 de desembre, del Consell.  
  
  
  
DISPOSICIONS TRANSITÒRIES  
  
Primera. Règim transitori de les unitats i llocs de treball  
Els distints centres directius gestionaran els crèdits relatius a les competències que els han estat atribuïdes per aquest decret.  
Al mateix temps, les unitats i els llocs de treball de nivell administratiu configurats arran de l'anterior estructura de conselleries del Consell i els corresponents reglaments orgànics i funcionals continuaran subsistents, retribuïts a càrrec dels mateixos crèdits pressupostaris que ho feien fins ara, i donaran el suport administratiu en relació amb aquells assumptes i expedients que els corresponguen en les matèries que gestionaven amb anterioritat a l'entrada en vigor d'aquest decret, sense perjudici de la competència per a resoldre dels òrgans als quals els ha estat atribuïda.  
Tot allò es mantindrà fins que es duguen a terme les modificacions pressupostàries derivades d'aquest reglament, així com les actuacions que siguen procedents sobre els esmentats llocs de treball en el marc de la vigent normativa en matèria de funció pública per a l'adequació de la nova estructura orgànica i sense perjudici que, posteriorment, siguen aprovades les relacions de llocs de treball adaptades a aquesta. Igualment, des del moment de l'entrada en vigor d'aquest decret, i sense perjudici de l'anterior, es podran produir els canvis d'adscripció d'unitats administratives que siguen procedents, de conformitat amb la reorganització efectuada.  
  
Segona. Règim transitori IVASS  
La disposició addicional primera del Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, romandrà vigent fins a l'aprovació del nou Reglament orgànic i funcional de l'Institut Valencià d'Atenció Social i Sanitària (IVASS), denominació actual de l'esmentat organisme continguda en l'article 46 del capítol XIII de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, pel qual es modifica la disposició addicional novena de la Llei 11/2000, de 28 de desembre, de mesures fiscals, de gestió administrativa i financera, i d'organització de la Generalitat, quant a l'objecte, la denominació i l'adscripció de l'Institut Valencià d'Acció Social (IVAS).  
  
DISPOSICIÓ DEROGATÒRIA  
  
Única. Derogació normativa  
Queda derogat el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
Així mateix, queden derogades totes les disposicions del mateix rang o d'un rang inferior que s'oposen a aquest decret.  
  
  
DISPOSICIONS FINALS  
  
Primera. Desplegament  
Es faculta la persona titular de la Vicepresidència i Conselleria d'Igualtat i Polítiques Inclusives per a dictar totes les disposicions que requerisca el desplegament i l'execució d'aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
Alacant, 23 de febrer de 2018  
  
El president de la Generalitat,  
XIMO PUIG I FERRER  
  
La vicepresidenta i consellera d'Igualtat i Polítiques Inclusives,  
MÓNICA OLTRA JARQUE


Còpia Permalink ELI